Hla 118—‘Kan Zumhnak Hi Ṭhawnter Ko’ | Khrihfa Hla\nREL KA DUH Abkhaz Holh Acholi Holh Africa Holh Akha Holh Albania Holh Altai Holh Alur American Kut Holh Amharic Holh Arab Holh Armenia Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chichewa Holh Chile Kut Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Croatia Holh Cuban Sign Language Czech Holh Damara Dangme Holh Dayak Ngaju Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Faeroese Holh Fang Fiji Holh Finland Holh Fon Holh France Holh Fulfulde Holh (Cameroon) Ga Holh Galician Georgia Holh Germany Holh Germany Kut Holh Ghomálá’ Gitonga Gokana Holh Grik Holh Guarani Holh Gun Holh Haiti Creole Holh Hakka (Taiwan) Hausa Holh Hebru Holh Herero Holh Hiligaynon Holh Hindi Holh Hiri Motu Holh Hungary Holh Iban Holh Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Jamaican Creole Japan Holh Javanese Kabardin-Cherkess Holh Kabiye Holh Kabuverdianu Kachin Holh Kayin Holh (Sgaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinande Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Medumba Holh Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Ngiemboon Nias Holh Nigerian Pidgin Norway Holh Nsenga (Zambia) Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Pangasinan Holh Papiamento Holh (Curaçao) Persia Holh Pidgin (Cameroon) Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Quechua (Huallaga Huánuco) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Holh Roma Holh (Masidonia) Romania Holh Romany (Bulgaria) Romany (Eastern Slovakia) Romany (Germany) Romany (Lovari, Hungary) Romany (Macedonia) Cyrillic Ronga Runyankore Holh Russia Holh Russia Kut Holh Rutoro Holh Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Shuar Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Sweden Holh Tagalog Holh Tahiti Holh Tarahumara Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Tuvalu Holh Twi Holh Tzeltal Holh Tzotzil Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vietnam Holh Wales Holh Wallisian Holh Waray-Waray Holh Wolaita Holh Xhosa Holh Yacouba Yapese Holh Yemba Yoruba Holh Zapotec Holh (Isthmus) Zulu Holh\n‘Kan Zumhnak Hi Ṭhawnter Ko’\n1. Maw Jehovah, mitling lo kan si caah,\nKan lungthin le kan ruahnak a ṭha lo.\nRap ah fawi te’n a tlami sualnak ngeih cu\nA nungmi Pathian zumh lo kha a si.\nKan zumhnak hi, ṭhawnter ko, maw Jehovah.\nKan herhmi kha nifate kan pe ko.\nZaangfahnak in, kan zumhnak hi ṭhawnter ko,\nKan bia le tuahsernak in thangṭhat awk.\n2. Zumhnak loin na lungton khawh a si lo.\nZumh man hmuh lai kha kan zumh awk a si.\nKan zumhnak cu phaw bang, dornak hmun a si.\nṬihnak ngei loin hmailei kan fuhpanh.\n(Gen. 8:21; Heb. 11:6; 12:1 zong zoh.)\nShare Share ‘Kan Zumhnak Hi Ṭhawnter Ko’\n‘Kan Zumhnak Hi Ṭhawnter Ko’ (Hla 118)


Dr. Hmuh Thang: Ralkap Party tiah Party Dang nih a kan Soisel caah kan Sung – THE CHIN JOURNAL\nDr. Hmuh Thang: Ralkap Party tiah Party Dang nih a kan Soisel caah kan Sung\nNovember 9, 2020 November 9, 2020 | The Chin Journal | Hakha, Chin State\nChin ramkulh hluttaw palai Dr. Hmuh Thang\nRalkahtu party dang pawl nih USDP cu ralkap party tiah soisel in vote lemsoinak an tuah ruang ah kan sunghnak hi a si, tiah Thantlang ah aa cuhmi Dr. Hmuh Thang nih a chim.\n“Angai ah ti ko lo cun a dang party pawl nih USDP vote nan pek ahcun porter nan phor tthan lai ti phun in vote lemsoinak an tuah tikah mipi zong nih cuticun an ruah. Ahlan ralkap chan i poster an rak phorhmi le hrem an rak tonmi kha kanmah USDP cung ah sual an kan phorhter. Angai ah cun kanmah USDP kan kai hnu ah pei porter phorh te hna a um ti lo cu. Khakha ningcang loin vote lemsoinak ah an hman caah a si,” tiah Dr. Hmuh Thang nih a chim.\nThantlang peng ramkulh hluttaw-2 hmunhma ah NLD in Sayama Ni Sui Lian, CNLD in Pu Hmun Ro Lian, Pumpak in John Lung Thli Tum le USDP in Dr. Hmuh Thang an i zuam hna i NLD in Sayama Ni Sui Lian nih a tei dih hna.\nTeitu sayama Ni Sui Lian hi 2015-2020 ah Thantlang peng aiawh in Pyituh Hluttaw ah a tthumi a si i, atutan ah ramkulh hluttaw ah i tthial i Dr. Hmuh Thang a vun zuamcawh tik ah teinak a hun hmuh tthan hi a si.\nAtutan thimnak ah Chin ramkulhpi huap in NLD nih tthudan 36, CNLD nih tthudan 1 le ZCD nih tthudan 2 ttin an co hna.


Sual Phuhrunnak Thlarau in Luatnak - A VEL IN KHAMH KAN SI\nSual Phuhru Nun in Luatnak\n"Nichuahlei le nitlaklei an i hlat tluk khin kan sualnak cu kanmah he i hlat ah a kan ṭhialpiak." Psalm 103:12\nTuni (Today) kan i lawmhnak a kan chutkho tu ni pa hnih cu NIZAN le THAIZING an si. Paul nih Filipi 3:13-14 chungah, "Ka u le ka nau hna, cu thil cu ka phan cang tiah ka ruat hrimhrim lo; sihmanhsehlaw thil pakhat ka tuahmi cu, hnulei thil kha philh i hmailei thil banh i zuam kha a si. Cucaah kawltung leiah cun laksawng hmuh awkah khan ka tli i cu laksawng cu Pathian nih Khrih Jesuh thawngin cunglei nunnak i a kan kawh hi a si."\nKan nih zumtu cu a luancia kong philh ding kan si. Kan Sualnak, kan Sunparnak le lianhngannak, kan Ngaihchiatnak, kan thinhunnak le mi nahchuahnak tbk hna hi kan nunnak ah kan philh dih dingmi thil an si. Paul zong hi a rak sual taktak mi a rak si ve ko. Steven an thah lio ah lung in a chep tu asi. I Timothy 1:15, ah, "Khrih Jesuh cu misual mi hna khamh awkah vawlei ah a rung ṭum, timi hi a hmaanmi le cohlan awk a tlakmi le zumh awk bia a si. Keimah cu an lakah a sual bik ka si ko.." tiah mi sualbik a sinak kong kha fiang tein a chim. Khrihfa a thattu le a hremtu, mithat pa asi. Khrihfa kha fahnak a pe lengmang mi misual a si ko bu ah, Pathian a hun theih i hrintthan a hun si tikah, a Sualnak vialte cu Bawipa Ngaihthiamnak Thlan ah a vui chih dih.\nNang le kei zong kan nunnak ah mi nih an theih sual lai tiah phang ngai i, tih a nung tuk mi sualnak ah kan ruahmi sualnak he kan nun kan hmang men ko lai. Cubantuk Sualnak cun Ngaihchih nun na ngei cang maw? Sual ngaihchih nun na ngeih cang hnu ahcun Sual phuhrun-lunghrinhnak thlarau kha i dawi ter ti hlah. Zeicahtiah Bawipa nih an ngaihthiam cang. Baibal Cathar chan i Khrihfa a thattu, mithat pa nak in a sual deuhmi sualnak na tuah bal maw? Hibantuk in Khrihfa vialte a rak that mi Paul zong Ngaihthiam a si ko ahcun, hawidawt nang le kei zong Ngaihthiam kan si ve ko lai. Na sualnak le ka sualnak ruang ah nuam lo piin um si lo in Bawipa sin ah ngaihthiamnak hal in Ngaihthiam kan si ruang tu ah lunglawmh nun he Pathian thangtthat nak in vawlei teitu si i zuam hi Khrihfa nun asi. Sual Phuhrun nak thlarau i uk ter in na nunnak ah nuam lo piin khuasa ti hlah, Bawipa nih an ngaihthiam mi le an dawtmi na si. Na din ruangah siloin ngaihthiam na si ruang tu ah vel thawng in Bawipa he aa rem mi na si. Bawipa nih sunparnak co ko seh.


REV DR.RUAL UK: CHRISTMAS LE NI CHUAH LEI MIFIM HNA – The Chinlung Post\nREV DR.RUAL UK: CHRISTMAS LE NI CHUAH LEI MIFIM HNA\nChristmas Le Nichuahlei Mifim Hna:Herod siangpahrâng a țuan lio ah Judia ram Bethlehem khua i Jesuh a chuah hnu ah, ngaihmanh, nichuahlei in mifim kha Jerusalem ah an ra i “Judah Siangpahrâng a chuakmi cu khuazei ahdah a um? Nichuahlei ah a arfi kha kan hmuh i amah bia dingin kan ra,” tiah an ti. Mt. 2:1-3Arfi an hmuh tikah a ngan tak takmi lomhnâk in an khat. Inn chung an luh tikah, Naute le a nu Mary he an hmuh, cun an bok i amah cu an biak. An robawm kha ong in Sui, Frankincence le Mura kha laksawng an pêk,” Mt.2:10-11.\nCathiang nih fel le fiang tein a kan chimh bangin Bethlehem khua sațil rawlpeknâk inn ah a chuakmi Nau te a hmu i a ngan tak takmi lunglomhnâk he Christmas a hmangtu pa hnihnâk cu nichuahlei mifim hna an si.Zeizat set dah an si ti kha Baibal nih a chim lo nain an pêkmi laksawng phun thum Sui, Frankincence le Mura nih a fiantermi cu mi pathum si dawh bik an si. Nichuahlei mifim hna tiah ti an si i Israel ram in nichuahlei ah cun Assiria, Babilon, Persia le Baibal zongah a ummi India tiang zong a si i khuazei ram set in dah an at timi hi tuanbia dah ti lo Cathiang nih a chim lo caah fiang tein kan hngal lo ti hi a him bik.\nBethlehem khua sațil zuatnâk inn ah a chuak i sațil rawl pêknâk kuang ah an ih termi, Christmas a ngeitu Khrih Bawipa an hmuh khawh nâk hnga, cu hmun ah tukhâl hna a hruaitu cu vanlei speaker nih an chimmi bia, Pathian Bia a si lio ah nichuahlei mifim hna a hruaitu cu van arfi a si. Hla sertu nih Fiang tein hmu kho u sih law, Vulei dihlak biakinn a si, Sermi thil vialte hna zong hi Pathian lamkaltu an si dih tiah a rak ti bangin sermi Van arfi zong khi nichuahlei mifim hna caah cun Christmas a ngeihtu Khrih an hmuh khawh nâk ding ah Pathian lamkaltu a rak si.\nFimthiamnâk zeihmanh an ngeih lo ruang ah mi duh lo le nautat bik tukhâl rian a țuantu hna le a hlei khun in fimthiamnâk a ngeitu nichuahlei mifim hna kha Bethlehem khua sațil zuatnâk inn ah an phân ve ve i Christmas a ngeitu Khrih an hmu veve timi hi țha tein na ruat bal maw?Țha tein ruat set set hmanh na khuariah a har hrim hrim ko lai.\nȚha tein na ruah i thil sining fiang tein na hngalh hnu hmanh ah na khuaruah a har lo ah cun hlengtu nih a hlen ruang ah thlarau lei ah mihrut ah a canter mi na si tinâk a si. Fiamthiamnâk a baumi tukhâl hna a hruaitu cu vânlei speaker chimmi bia a si i a hlei khun in fimthiamnâk a ngeimi nichuahlei mifim hna a hruaitu cu vân arfi a si lio ah an hmuhmi cu Christmas a ngeitu misual Khamhtu Khrih Bawipa kha a si.\nAn panhnâk lam ai dang nain an panhmi le an hmuhmi cu ai khat ko.Nichuahlei mifim hna i palhnâk le a chuahpi mi nichuahlei i an hmuhmi arfi kha, Naute umnâk cung a phâk i a dir hlân tiang an hmai ah a kal. “Mt. 2:9. A cunglei Cathiang kan hmuh bangin hruaitu arfi nih khan nichuahlei mifim hna kha siangpahrâng Herod inn si loin Bethlehem khua i sațil zuatnâk inn i phâkpi kha a timhmi a si.Asinain nichuahlei mifim hna nih khan hruaitu van arfi hruainâk si loin an fimthiamnâk le khuaruahnâk hmangin an tuakmi “siangpahrâng cu siangpahrâng inn ah hrin a si tawn” timi khuaruahnâk nih a hruai hna i Bethlehem khua ah Sațil zuatnâk inn an phâk hlân ah siangpahrâng Herod inn tu ah an phân hmasa. Nihin zûmtu tampi zong a palh kho lomi hruaitu Cathiang le Thiang Thlarau hruainâk zoh loin,\nkan fimthiamnâk le khuakhân lairel thiamnâk kha hmai ah chia in kei ka ruahnâk ah cun, kei ka zumhning ah cun ti le kei ka pomning ah cun kan timi hna nih lam a kan tlau ter tawn. “Baibal nih chim a duhmi cu” tiah ti loin “Chim ka duhmi cu” tiah kan ti tawnmi hna hi Cathiang hruainâk in lam a kan tlau tertu phun khat a si. Nichuahlei mifim hna nih hruaitu van arfi zoh loin an fimthiamnâk i rinh in lam an pialnâk nih khan tuk a sûm tak takmi thahnâk,\nJudia ram chung ah sualpalhnâk a ngei lomi pa ngakchia kum hnih tang lei vialte thahnâk kha a chuahpi.Nihin ah Hruaitu Cathiang le Thiang Thlarau zoh loin Baibal sianginn ah dikkiri sâng sâng a latu cheu khat hna nih an fim thiamnâk le cawnnâk lawng i rinh in mi an hruai tik ah rel cawk lo thlarau kha a mit lomi hell lam ah an hruai cang hna i an hruai ciahmah lio i an hruai țhân te hna lai, ti hi na ruat bal maw.\nAsinain nichuahlei mifim hna kha Herod inn in an chuah hnu ah hruaitu van arfi an hun hmuh țhân i Baibal nih ” A ngan tak takmi lomhnâk in an khat” tiah a ti i hruaitu arfi hruainâk thawng lawng lawng in Christmas a ngeitu Khrih kha an hmuh i an ro sung bik zong chuah in laksawng kha an pek. Nihin ah kan nih zong nih a palh kho lomi hruaitu Cathiang le Thiang Thlarau lam hruainâk hi kan zulh ah cun Christmas a ngeitu Khrih kan hmuh lai i a ngan tak takmi lomhnâk in kan khat lai.Sui le Frankincence le Miru kan ngeih lo hmanh ah kan ngeihmi ro sung bik kan lungthin hi Christmas a ngeitu Khrih sinah kan pek hrim hrim ko lai. Careltu vialte nan cungah Christmas daihnâk le lomhnâk um ko seh.CHRISTMAS LE SIMEON timi in peh a si țhân te lai. Credit:Evan Rualuk\nREV.DR RUAL UK: CHRISTMAS LE NICHUAH LEI MIFIM HNA


Rev. David Ral Thang Nih 2020 Kum Thimnak Cu CNLD Party Simplicity Ka Hmuh Cang – Onlinenungak\nRev. David Ral Thang Nih 2020 Kum Thimnak Cu CNLD Party Simplicity Ka Hmuh Cang\nKan ram kong ah Bawipa nih a ka hmuhter mi visions:\n“Atu cu CNLD caan a si cang”\n1. Vice President Pu Henry Van Thio kong ka rak chimchung mi : Kum 2015 election lio ah khan Pathian nih Bia a rak ka chimter mi cu hitinhin a si. VP Pu Henry Van Thio cu voi 4 khengte NLD ah i pek ding in ka rak fial. A thaizing Laitlang ah ka kai. “Khah, Pastor pa na lung aa thleng maw? NLD ahcun maw kaa pek tak ko lai,” a ka ti i aa thleng lo e saya. Laitlang ah Airport tuah ding Bawipa nih an fial e ka ti. Laitlang cu a kai le aa pe i a tling taktak. A tlin hlan zong ah Bawipa nih rian nganpi a tuan lai tiah a ka chimh. Cheukhat nih rian lianpi cu a tlai lai lo. A min a lang lo, an ka ti. Asinain, a tling ko lai, ka ti chih ve hna i a hung tlin taktak tik ah, a si ngai tak, an ti cio.\n2. CNLD kong Pathian nih a ka hmuhter : 2019 kum May thla chung ah Nay Pyi Taw ka phan than. Zarhpini zing ah thawngtha chim ding ka si. A lai zaan ah NLD le Kawl party nih Tlangcungmi cung ah an lungput a thatlo ning cu hitihin Pathian nih a ka hmuhter.\n3. CNLD cu; 1. Miphun funtomtu a si lai. 2. Dialect lungput a tlautertu a si te lai. 3. Myone lungput a tlauter te lai. 4. Tlangcung le Nelrawn, ramchung le ramleng a kan funtomtu a si te lai.\nMah hihi Bawipa nih a ka hmuhter mi vision cu a si. By: Rev. David Ral Thang, Australia


Rih Hlei Tang Motor Lam An Phih Ruang Ah Kunti Chawlettu Hna Harnak An Tong - THE CHINLAND POST\nRih Hlei Tang Motor Lam An Phih Ruang Ah Kunti Chawlettu Hna Harnak An Tong\nSalai Biak| 2018 March 29| Chin ramkulh, Falam peng Rihkhawdar khua Rih hlei tang motor lam cu March thla zarhhnihnak in khan an phih ruang ah Kunti chawlehthalnak lei riantuantu vialte harnak an tong tiah kan theih.\nIndia-Myanmar pehtlaihnak Rih hlei tang motor lam a pih caah India ram nih caan saupi hlei kilven ding ti in motor pakhat ah kunti tun 40 lawng phorh khawh ding in rih an khiah.\n“Atu ah kan duhmi cu ramkulh cozah nih motor lam hunpiak hi a si ko. An rak hun zungzal ko. Cun, hlei tang kan kalmi zong hi ramhnih cozah nawlngeitu pawl tangka kan pek ko hna. Kanmah nih kan i ruahchanmi hlei tang in kal khawh caan zong hi atu bantuk thal caan lawng a si” tiah Rihkhawdar kunti lei riantuannak bu haotu chang Pu Lal Hrin Mang nih a chim.\nRamri hlei tang motor lam cu 2016 kum in kal hram kan i thawk i nikhat ah kunti tun 10,000 in 15,000 kar hrawng kan kuat khawh. Atu bantuk motor pakhat ah tun 40 lawng hlei cung in phorhnak nawl an kan pek caah nikhat ah tun 6000 in 7000 kar lawng kan kuat khawh cang tiah a chimchih.\n“Chawletthal si hna seh, motor mongtu si hna seh, riantuantu kan zapi harnak kan tong. Thil zuarmi he motor mongtu he rian tuantu kan dihlak in harnak kan tong. Thal caan te lawng kan ruahchanmi hmanh phih le hun in rikhiahpiak kan si. Cu tikah kan thil vialte cu kodawng chung lawng ah kan chiah dih. Cu ruang ahcun kan chawlehthalmi a kal nuar tuk. Cu ruang ah kan i ruahning tluk in kan lamtluang lo, kan hlawhtling kho lo” tiah Kalay-India ramri motor mongtu Ko Ngyo Chaw nih a chim.\nAtu ah kunti kuatphorhnak lei riantuantu 30 hrawng kan si i Rihkhawdar ramri in India ram tiang kuatmi kunti a tam deuh cu Myanmar, Indonesia le Thai ram in a chuakmi an si.\nRef: Khonumthung, Zalen Thuthang\nPrevious Vok Zawknak A Chuah Ruangah Mizoram Ah Kawlram Vok Luhpi An Khamh\nNext Chin Youth Organization Cup Cu April 2 In 12 Tiang Hakha Ah An Tuah Lai


1Chanrelnak 1 (1 Chronicles 1)\nChanrelnak Cauk Pakhatnak le Pahnihnak hi Samuel cauk hna le Siangpahrang cauk hna chung i chim ciami chim ṭhannak bik kha a si ko, asinain zohning phun dang deuh in chim ṭhan an si. Chanrelnak cauk chung i Israel siangpahrang hna tuanbia an ṭial tik hna ah hin tinhmi pahnih a um:\n1. Israel le Judah Pennak cu rawk cang ko hna hmanh seh law, Pathian nih cun bia a kamhmi hna kha a zulh ṭhiamṭhiam ko i cu tlinternak caah cun Judah ram chung i a ummi kha a hman hna lai. Cu bantukin a si lai ti ruahchannak caah cun a ṭialtu nih hin David kong le Solomon kong le Jehoshafat le Hezekiah le Josiah nih remh ṭhannak an tuahnak kong kha cherhchan ah a hman hna.\n2. Jerusalem Biakinn ah zeitindah Pathian biaknak aa thawk ti kha a si. Cu biaknak ah rian a ṭuantu hna tlangbawi hna le Levi mi hna rian an i phawtning kha a si bik. Biakinn a hram a thawktu cu David a si i a satu cu Solomon a si.\nHringsortu pupa hna 1.1—9.44\nSaul thihnak 10.1-14\nDavid pennak 11.1—29.30\na. Harnak a tonmi le teinak 11.1—22.1\nb. Biakinn sak timhtuahnak 22.2—29.30\n1Adam, Seth, Enosh, 2Kenan, Mahalalel Jared, 3Enok, Methuselah, Lamek, 4Noah, Shem, Ham le Jafeth.\nNoah Shem, Ham Tefa Hna\n5Jafeth fapa hna: Gomer, Magog, Madai, Javan, Tubal, Meshek le Tiras. 6Gomer fapa hna: Ashkenaz, Rifath, le Togarmah. 7Javan fapa hna: Elishah, Tarshish, Kittim le Rodanim.\n8Ham fapa hna: Kush, Izipt, Put le Kanaan. 9Kush fapa hna: Seba, Havilah, Sabtah, Raamah, le Sabteka. Raamah fapa hna: Sheba le Dedan. 10Kush cu Nimrod pa kha a si; amah cu vawlei cungah miṭhawng si hram aa thawk.\n11Izipt cu Lud, Anam, Lehab, Naftuh, 12Pathrus, Kasluh (Filistin mi chuahkehnak) le Kaftor mi hna pa a si.\n13Kanaan cu a hrin hmasa bik Sidon le Heth, 14le Jebus mi hna le Amor mi hna le Girgash mi hna le 15Hiv mi hna le Arki mi hna le Sin mi hna le 16Arvad mi hna le Zemari mi hna le Hamath mi hna pa a si.\n17Shem fapa hna: Elam, Asshur, Arpakshad, Lud, Aram, Uz, Hul, Gether le Meshek. 18Arpakshad cu Shelah pa a si i Shelah cu Eber pa a si. 19Eber nih cun fapa pahnih a hrin hna: pakhat min cu Peleg a si (zeitintiah amah chan ah vawleicung mi kha an i ṭhen), cun a unau min cu Joktan a si. 20Joktan cu Almodad, Shelef, Hazarmaveth, Jerah, 21Hadoram, Uzal, Diklah, 22Ebal, Abimael, Sheba, 23Ofir, Havilah le Jobab pa a si, mah hna vialte hi Joktan fapa an si.\n24Shem in Abraham tiang: Shem, Arpakshad, Shelah; 25Eber, Peleg, Re-u, 26Serug, Nahor, Terah le 27Abram (mah cucu Abraham a si).\nIshmael le Keturah Tefa Hna\n(Gen 25.1-6, 12-18)\n28Abraham fapa hna: Isak le Ishmael. 29Mah hihi an ciruang an si: Ishmael fater cu Nebaioth; cun Kedar, Adbeel, Mibsam, 30Mishma, Dumah, Massa, Hadad, Tema, 31Jetur, Nafish le Kedemah. Mah hna hi Ishmael fapa an si. 32Abraham nuchun Keturah fapa hna: amah nih cun Zimran, Jokshan, Medan, Midian, Ishbak le Shuah a hrin hna. Jokshan fapa hna: Sheba le Dedan. 33Midian fapa hna: Ephah, Efer, Hanok, Abida le Eldaah. Mah vialte hi Keturah hrinthlak an si.\nEsau Tefa Hna\n34Abraham cu Isak pa a si. Isak fapa hna cu: Esau le Israel. 35Esau fapa hna: Elifaz, Reuel, Jeush, Jalam le Korah. 36Elifaz fapa hna: Teman, Omar, Zefi, Gatam, Kenaz, Timna le Amalek. 37Reuel fapa hna: Nahath, Zerah, Shammah le Mizzah.\n38Seir fapa hna: Lotan, Shobal, Zibeon, Anah, Dishon, Ezer le Dishan. 39Lotan fapa hna: Hori le Homam; cun Lotan far cu Timna a si. 40Shobal fapa hna: Alian, Manahath, Ebal, Shefi le Onam. Zibeon fapa hna: Aiah le Anah. 41Anah fapa hna: Dishon. Dishon fapa hna: Hamran, Eshban, Ithran le Kheran. 42Ezer fapa hna: Bilhan, Zaavan le Jaakan. Dishan fapa hna: Uz le Aran.\n43Israel mi hna cungah siangpahrang ahohmanh an um hlanah mah hna hi Edom ram a rak pengtu siangpahrang cu an si: Beor fapa Bela, amah a khua min cu Dinhabah a si. 44Bela a thih tikah, Bozrah khuami Zerah i a fapa Jobab cu amah hmun ah khan a hung bawi. 45Jobab cu a thih tikah, Teman mi hna ram mi Husham kha amah hmun ah cun a hung bawi. 46Husham kha a thih tikah, Moab ram chung i Midian mi hna a teitu Bedad i a fapa Hadad kha amah hmun ah cun a hung bawi i a khualipi min cu Avith a si. 47Hadad cu a thih tikah, Masrekah mi Samlah kha amah hmun ah cun a hung bawi. 48Samlah cu a thih tikah, Zufrates tiva kam i a ummi Rehoboth khuami Shaul kha amah hmun ah cun bawi a cang. 49Shaul cu a thih tikah, Akhbor fapa Baalhanan kha amah hmun ah cun a bawi. 50Baalhanan a thih tikah amah hmun ah khan Hadad cu a hung bawi i a khualipi min cu Pai a si i a nupi min cu Mehetabel a si, amah cu Matred fanu a si, Matred cu Mezahab fanu a si. 51Cun Hadad cu a thi.\nEdom bawi hna cu: Timna bawi, Aliah bawi, Jetheth bawi 52Oholibamah bawi, Elah bawi, Pinon bawi, 53Kenaz bawi, Teman bawi, Mibzar bawi, 54Magdiel bawi, le Iram bawi an si; mah hna hi Edom bawi cu an si.


nungak nu nih a tlangval (20) hna cu Iphone 7 pakhat ciao ai cawk ter hna i, cu thil cu azuar tthan hna i In Ttha Taktak a cawk – FIAKFAIROCK\nnungak nu nih a tlangval (20) hna cu Iphone 7 pakhat ciao ai cawk ter hna i, cu thil cu azuar tthan hna i In Ttha Taktak a cawk\nBy lily par on March 10, 2019\na tu liao China social media i a lar tuk mi mipi nih an buai pi taktak mi nungak pakhat thil ti ning cu a mak ngai, cheukhat nu caah cun darling pakhat ngeih hmanh a har liao ah a nih cu tlangval 20 bak a ngei ko.\nChina ram Shianchian khuapi chung i a um mi nungak Shili cu tlangval 20 a ngei i a tlangval le cu Iphone 7 pakhat ciao a cawk ter hna i a tlangval 20 hna i an cawk piak mi Iphone cu a zuar tthan i thil ttha taktak mi a cawk tthan.\nShili te chungkhar hi mi harsa ngai chungkhar an si i an mah chungkhar si ning i hi bantuk in ttha cawk hi cu a har ngai ngai mi a si ko, hi bantuk i a tlangval le hmang i in ttha taktak a cawk mi kong cu Shili nih a hawi nu sin ah a chim i a hawi nu nih cun social media lei i a tar langh tik ah cun a lar taktak china ram mipi nih an ceih i a buaipi taktak, hi nungak nu thil ti ning hi a tam deuh nih cun mawh an phur lo a thluak a hmang thiam tuk tiah an ti i, mi cheu nih cun mawh an phurh ve tthiam tthiam nang zeitin dek na ruah ve??


Tuzan Ca Ah Pathian Bia: Fahsak Lo Tein Ka Palh, Ka Sual Ti Hi Zumtu Tha Sinak A Langhnak A Si – Chin World News\nTuzan Ca Ah Pathian Bia: Fahsak Lo Tein Ka Palh, Ka Sual Ti Hi Zumtu Tha Sinak A Langhnak A Si\nPosted By: thawng February 2, 2019\nFahsak Lo Tein Ka Palh, Ka Sual Ti Hi Zumtu Tha Sinak A Langhnak A Si\n“Cun David nih Nathan sinah cun, ‘Bawipa sinah ka sual cang,’ tiah a ti. Cun Nathan nih David cu, ‘Bawipa zong nih na sualnak kha an ngaihthiam cang, na thi lai lo…,’ tiah a ti.” (2 Samuel 12:13-14)\nDavid nih Pathian thimmi siangpahrang, Pathian lung a tongmi siangpahrang a si ti hi Baibal nih a kan cawnpiakmi a si. David nih siangpahrang a tuan chungah voi tampi sualnak a tuah, sualnak a tuahmi hi sualnak ngan pipi an si.\nUriah a thah i a nupi Bethseba zong a chuh. Cu ruangah cun Nathan profet nih David cu a rak fuh. Nathan nih David sualnak kha a phuan i a cung i dantatnak a tlung dingmi a chim tikah David nih a sualnak cu tha tein a cohlanh. David nih, “Bawipa sinah ka sual cang” tiah a ti. Saul Siangpahrang nih cu Pathian hmai ah ka palh, ka sual tiah a ti duh lo. Judah siangpahrang tampi nih Pathian hmai ah ka sual cang ti chim hi an i harh tukmi a si.\nDavid nih sualnak a tuah fatinte Pathian hmai toidor tein a um i a sualnak ai ngaichih. Pathian sinah a sualnak ca ah raithawinak a pek. Cu ruangah Pathian nih David hi Judah siangpahrang vialte lakah cungnung bik ah a chiah. Israel ram kha chaklei pennak le thlanglei pennak tiah an i then hnu ah Israelmi nih an ngaih tawnmi pennak cu David siangpahrang pennak hi a si.\nToidornak taktak a ngei lomi hruaitu hna nih cun Pathian hmai ah ka palh ko tiah an ti kho lo, an hruaimi hna sin zongah ka palh ko tiah an ti kho lo. Ka ngaithiam tiah chim hi an i faksak tawn. An chim a si hmanh zongah an i ngaichih than, mi nih a kan tei tiah an ruah.\nA si lo, lung tak tein midang ngaihthiam a hal khotu cu mi teitu a si. Nu le pa nih fale sinah ka palh ti kan i harh tuk, ka palh ti chim duh loin kan nawlngeihnak in uk kan timh hna. Upa deuh nih ngakchia deuh sinah ka palh ti cu kan duh lo. Ka palh ti chim hi kan i faksak bikmi thil pakhat a si. Hihi cu taksa sinak lawng a si, thlarau nunnak caah cun thanchonak dawntu nganbik a si. David siangpahrang nih cun ai fahsak lo, fawi tein ka palh, ka sual tiah a chim khawh peng.\nHi lungthin nih hin David zumhnak le toidornak lungthin fiang tein a langhter. Ka palh, ka sual tiah an chimter lotu cu uanthlarnak, phorhlawtnak, mah le mah sang tuk ah i chiahnak lungthin a si.\nBy : Saya Than Kep


Canada in COVID-19 lakin him tuhin phone app hmang tuh – www.zanniat.info\n164 Laivum Thuthang\t3 months ago info 0\nJune 18, 2020 nia ah Canada prime minister Justin Trudeau in COVID-19 lakin him tuhin phone ah app thar thun in aisu heh COVID-19 nai hiang ah umh ti lin thilhnak heh Ontario province ah hmang pan tuh ai, cia hnua Canada ram huap in hmang tuh hang tiin phuang ii.\nHe phone app heh Black Berrry Ltd le Shopify Inc company te in bawn tlanghnak ii. He phone app heh a daihtu te lungkhimhnak in hmang tuh ai, a hmangtu tam amam lekhaw COVID-19 dinhmun ling thil tuh sinsin i maan hman tlak ngai in cang thai ti ii. He app in Bluetooth hmang tuh ai, COVID-19 nai le nai lo thula heh health official lam in thun tuh ai, COVID-19 nai hiang ah umh le singkhaw cia phone app in ralring hnak kin pe tuh ti ii. Tun dinhmun ah Canada ah COVID-19 naitu heh mi 100,000 khim zo tiin phuang ii.\nHetin phone app hmang tu feh hmun cang ling thil tuh i maan khat lam ah bulpak thula himhnak umh tuh lo hang maanin lungkhim lo tu tam ngai suak ii. Hlan lai ai Hitler san Germany ah mipui te heh rohsia in acozah lam in thu le la lam ah thu nai sio hnak thawn kin bang tuh tiin a laukul lam in a langtu te khai umh ii. Bulpak in sianghnak tel lovin cia mi ai thula heh he app hmangin lang thil tuh i maan a lautu tam ngai ii.\nFALAM IN LUAT KIN KUL


Myanmar Ralkap Pawl Nih ICJ Ah Akal Ding Bu An Dirh An I Timh Tuahning Atha Bak Ko Hih\nMain Editor June 24, 2021 Leave a Comment on Myanmar Ralkap Pawl Nih ICJ Ah Akal Ding Bu An Dirh An I Timh Tuahning Atha Bak Ko Hih\nMyanmar Ralkap pawl nih 2016 lio i Rohingya miphun an thah hna ruangah Gambia ram nih cun ICJ ( International Court Of Justice ) ah Myanmar ralkap cu taza an rak cuai I atu tiang ah ICJ Court ah hin Myanmar ralkap nih cause an nei rih.\nTazacuai nak cu 2019 in biaceih nak thok a si i,Myanmar ralkap lei dirkam in Daw Aung San Suh Kyi cu ICJ a rak kal. Court i bia an ceih hnuah Myanmar ralkap pawl hi an cawlcangh ning cu zoh rih\ndingin bia an rakh chah i an rak chia chung. Hi cung ah hin ralkap lei nih hin thla 6 dan ah voikhat lengmang ram chung i an cawlcang ning cu ICJ ah an kuat lengmang si asi. Gambia ram nih Myanmar ram cung i tazacuai nak bia feltai, biathluk nak cu 2020, Ocotober 23 ah tuah dingin an rak ti nain, 2021, July 23 tiang caan ahnu bik an pek than hna. 2021 July 23 ah ICJ chuah than can ah hin ram pahnih palai cu ICJ Court ah an lang hrim hrim aherh.\nAsi nain a hlan i ralkap a rak dir pitu Daw Suh Kyi cu ralkap nih inn ah an hremh khumh lengah cause an ser piak ve i cu caah ralkap dir pi in ICJ ah a kal kho ti lai loh.\nCu ruangah cun Myanmar ralkap nih ICJ i an tazacuai nak tawlreltu dingah bu an dirh i cu bu cung ah cun minung 8 an chiah hna. Hi bu chung ah alu bik cu U Wana Maung Lwin ( Ramdang vuanci ) a si i U Ko Ko Hlaing ( Pyine vuanci ) hi abawm tu ding asi.\nMember chung ah hin Dr.Thida Oo ( sihni ), Ralbawi Ya Pih , U Win Sein ( PM ) ,Ralbawi Myo Zaw Thein , U Kyaw Myo Htun le Daw Khine Oo Hlaing hna pawl hi an si hna. ICJ biaceih nak i tawlreltu ding bu chung pawl nih hin biaceihnak/ding he pehtlai in aherh bau mi vialte cu an tawlrel dih lai i, a herh ning in midang zong an sawm chih khawh hna.\nCu pin ahcun hi Bu nih an hman ding mi vialte le adih mi vialte cu ralkap cozah nih an khan dih lai ti mi zong an ca chung ah cun aa tel.\nRalhrang nih UKnak Anlak Hnu In Chinram Chung An Tlaih Mi 450 Leng An Si →\n← Hlasakthiam Minthang Yaw Kee A Inn Anbauh Piak Athilri Anfir


Salai Ceu Bik Thawng Nih Ca A Tial Tlawmpal Ah Pu Lal Maung Cung Nih Catial Mi A Holh Than – Zion Tlang Media\nSalai Ceu Bik Thawng Nih Ca A Tial Tlawmpal Ah Pu Lal Maung Cung Nih Catial Mi A Holh Than\nCNLD General Secretary Salai CBT nih a feibuk ah “MP kai cuh than lailo ee” tiah a tial. Cutin a von tial hi Pu Lal Maung Cung nih a feibuk in “Thantlang CNLD nih aa cuh ding fehtermi hna cu Pyithu Hluttaw ah Pu Van Bawi Lian, Amyotha Hluttaw a lawng, Cun Pyine 1 ah Pu Lal Maung Cung le Pyine 2 ah Pu Rung Kaw, Hnaring hi an si i, CEC lei in zeitindah an ruah te lai” tiah a taar hnu tlawmpal ah Salai CBT nih Primary Candidate aa cuhnak in aa hngolnak a von phuan hi a si. Pu. LMC nih a taarmi zong cu a hnawh tthan ve cang. Salai CBT nih “Kan party hi Peng (Township) 24 ah kan dir i arauh hlan ah Peng 30 tiang dirh kan i tim. MP hi hmun 50 leng kan i cuh lai.” tiah a ttial chap. Chin State ahhin icuh khawhnak MPs seat hi Pyithu, Amyotha le Pyine dihlak fawnh in 39 a um. Hmun 50 leng ah icuh an itimhmi cu a tam ngaingai. Chin Affair minister icuh khawhnak hmun hi sagaing le Rakhine State ahhin an icuh lai tiah ka ruah i hmun dang an icuhnak ding peng hi, khawika dah a si te hnga? Catialtu Zasang Cinzah.\nPrevious Post:NLD ah Democracy A um Ve Ko ahcun Chin Party Um A Herh Loh\nNext Post:Australia Mipi Ca Ah A Voi Hnihnak Tangka Lut Ding


Kawlram Mipi An Thin A Lin Chin Lengmang Cang Uar An Um Bak Si (+Video) – Onlinenungak\nKawlram Mipi An Thin A Lin Chin Lengmang Cang Uar An Um Bak Si (+Video)\nNihin chunah Kawlram mipi nih Ralkap uknak Aa naa ting mi duh lo nak bia tak tein an au pi cang. Mipi an lung a fak in duh lo nak fak taktak in an langhter, Mipi uar an um kho taktak. Biatak tein mipi an thisa a lin cang i, heh tiah lam an zawh an au chih. Mipi tha nih thazaang pek khawh cio i zuam hna usih.


Record ID: 876530\nSummary: PHNOM PENH, CAMBODIA (MAY 20, 2017) (REUTERS) CAMBODIA NATIONAL RESCUE PARTY (CNRP) LEADER KEM SOKHA JUMPING ON THE STAGE TO SPEAK TO SUPPORTERS SUPPORTERS CHEERING WHILE LISTENING TO SPEECH (SOUNDBITE) (Khmer) CAMBODIA NATIONAL RESCUE PARTY (CNRP) LEADER, KEM SOKHA, SAYING: "Voting for the Cambodia National Rescue Party (CNRP) is voting for the progress and harmony for the nation and our Cambodian people." SUPPORTERS CHEERING (SOUNDBITE) (Khmer) CAMBODIA NATIONAL RESCUE PARTY (CNRP) SUPPORTER, HIM SOKCHEA, SAYING: "I am very excited today because we have the chance to meet and march on the streets. Normally, the government doesn't allow us to do it so now I am so happy to be here even though the weather is hot."\nReuters ID: LVA0016HN6X51


Gen- Min Aung Hlaing Kawlram Chungah A Um Ngam Tilo Maw? – Onlinenungak\nFinal round kan phan cang teinak aalaan kan tun deng Atu lio Kawlram dirhmun cu final round ah kan um. Puai 4 tiang ah Knock out in kan i tei khawh ti lo caah atu zarh hi final round a donghnak puai si cang. Referee pawl nih tuzarh cu teitu thawng an thanh cang lai dah. A ho dah point tam deuh a hmu i teitu a si timi kan theih dengmang.\nRamchung ummi nan thachia hlah uh. Teitu a simi cu hruhru hranghrang in an um bal lo. Ralkap an thiltuahmi ningcang an tlai ti lo. An thluak le fimnak nih mino hna an thiamnak a phanh ti lo caah heh tiah hriamnam an hmannak a si. Min Aung Hlaing hi zoh ah zaangfak a si.Than Shwe le Ne Win he cun tahchun awk a tlak lo. A aa-naa lak le midang aanaa lak zong an lo lo.\nZeitin a piahtana phisinnak lam a thei ti lo. Atu hi mi zeimaw thil thlithup theitu hna nih cun Kawlram chung hmanh ah a um ti lo. A zam cang an ti. Cu chinchap lo ah US nih Kawlram a minung vialte ralrin te um le i thuh a fial hna ti zong a leng pah. Cucaah mino sandahpiahmi le CDM tuahmi ralkap nih an celh ti lo.An tih tuk cang caah anmah tuah ngam tung loin misual le zeithei lo phaisa phalh in heh tiah an vah ter hna nak a si.\nFinal round kan phanh cang caah teitu thawng kan theih hlan cu ngol bak hlah u sih. Kan kut kan thlir deng. Teinak aalaan kan tun dengmang. Ceuh le deuh te a si cang caah mipi kan lung aa rual a herh. Vuanthan pohpoh leng chuah loin inn ah um a herh lio caan a si. A herh cun inn dangdang zongah riah ding si ko. “Kan ton bal lomi lunretheihnak nih kan hmuh bal lomi lawmhnak a chuahpi lai. Credit :Tluangceu Thang


Matupi Peng Chung Kah Doh Nak Ah SAC Ralhrang Ceilak An Thih Len Ah Hliam Pu Mi An Tam I SAC Ralhrang Pahnih Zong Mipi Sin Ah An I Fonh – My News\nMatupi Peng Chung Kah Doh Nak Ah SAC Ralhrang Ceilak An Thih Len Ah Hliam Pu Mi An Tam I SAC Ralhrang Pahnih Zong Mipi Sin Ah An I Fonh\nadmin April 22, 2022 Leave a Comment on Matupi Peng Chung Kah Doh Nak Ah SAC Ralhrang Ceilak An Thih Len Ah Hliam Pu Mi An Tam I SAC Ralhrang Pahnih Zong Mipi Sin Ah An I Fonh\nChin ramkulh, Matupi khuachung Myanmar Economic Bank security hngaktu SAC ralkap 2 cu April 22 ah an hriamnam he an zaam i April 22 chun ah SAC ralkap pawl nih Matupi khuachung ah chekfelnak ṭha tuk an tuah.\nKhua luhchuahnak hauka ah SAC ralkap nih thazaang an chap pinah tualchung mi cheukhat zong an tlaih hna. Khuachung in khualeng lei ah hriamngan voi tam ngai an kah tiah theih a si.\nApril 22 zing sml 10:00 hrawng ah Matupi-Paletwa tlawnlam ah SAC ralkap pawl cu CDF-Matupi nih an kah hna i 6 an thi, 7 hliam an tuar. Matupi- Paletwa tlawnlam um mi khuate cheukhat hna cu ramtang ah an zaam hna i SAC nih an inn an bauh i an duhmi thilri paoh an laak.\nAA Ralkap Nan Si Tiah Ruah Mi Minung Pahnih Cu SAC Ralhrang Nih An Tleih Hna Ning Cu A Poi Kho Taktak Si Ko →\n← Mandaly In Sagaing Lei Ah Ralhrang Chap In Rallam An Sial Cuah Mah Lio Ah Mipi Ralkap Nih Ralhrang Cei Lak An Thah Hna Ning Cu Lung A Hmui Kho Tuk


Jeferson Thang: Dr Rual Uk sinah Biahal nak tuah kaduh mi cu Matthew 28:19 Chung Bia Hi A Si – Chin Miphun Tlangau\nJeferson Thang: Dr Rual Uk sinah Biahal nak tuah kaduh mi cu Matthew 28:19 Chung Bia Hi A Si\nJune 18, 2019 Salai Ephraim WORLD 0\nJeferson Thang nih hi tin Dr Ruak Uk sinah biahalnak a tuah mi cu Matthew thawngt’ha 28:19 chungah Pa le Fapa le Thiangthlarau min in Tipil vape hna uh ti a um tik ah Pa hi min asiko .Fapa ti bak hi min asiko .\nCun Thiang Thlarau ti hi min ansi ko timi Bible cacang naka chim kho hnga maw?.Zei catiah zultu hna sinah jesuh bia cah asitung i. zultu hna nih jesuh minin tipil an inter tik hna ah. Pale fapa le thiangthlarau hi min asi ko ti anrak hngalh lomaw si hnga?\nCu caah zangfah nak tein nek nak in ka hal mi silo in fian ka duh tuk ca ah ka hal misi. Cun Jehovah ti kha Pa pathian min asi nati tung ah cun, Ziah jehovah min in tipil ankan pek lo i, nakan pek ko nelo? Nangmah zawngnih nahman lo i an hman cio ne hna hngalo?\nBiahaltu belte hi a photo tar chih awk a um lo caah mah ti’n ka vun chiah mi tu a si.\nBiachap: mah biahalnak hi thil sual a si in ka theih loh.kan zumhnak ah kan i fianlo mi le theihfian kan duh mi an um ah cun Jeferson Thang nih a tu bantuk in biahalnak a tuah mi hi a hman mi a si ko.zeicahtiah Dr Rual Uk le kan pa le dangdang zumhnaklei ah kan pa le tampi an um kan zumhnak ah a kan cawnpiakkhotu ding tampi an um i cu hna sin pumpak in kal i ton an har caah online chungin i hal zong hi a poi tuk nak a um rua lo ti ka ruah caah a mah hal lo in ka vun post piak mi a si.\nCa reltu nih na hmuh ning le nang mah nih hi Baibal caang chung i chirhchan in na hmuh ning,na pawm ning, na cohlan ning vun chim ve khawh a si ko,a mah belte biachia kha chim le ningcanglo bia chim belte i sum cio hna usih.\nUK Ram le Germany Ram Nih An Thilung An Langhter Iran A Tahha A Mang Cang Lai


Wow ! Sawmnak Bak A Van Tuah Piak Cang. – Kawltu Team\nWow ! Sawmnak Bak A Van Tuah Piak Cang.\nMah ti bak hin Kan Lai hlasakthiam Iang Len Sung nih Aalung Bawi caah sawmnak a van tuah piak cang. “Khah Thonghra(10000) nih LIKE kan pek cun Mini LIVE CONCERT a kan tuah piak lai caah thazaang pek dingin le LIKE, FOLLAW tuah dingin kan sawm hna😊 Note.. Kan hawile tampi nih an hmuh ve nak hnga Share zongin kan bawm ulaw😉 Kan ii lawm💙💛.” tiah sawmnak a tuah piak.\nAalung Bawi tial mi ,”Ka Page 10000 (Thonghra) Likes a phak bakah,” Mini Live Concert ””••• kan tuahpiak lai. Let’s Make It Happen!”\n(Mah capar hi van rel chap) Thluachuah hmuh nak Umm kheng ka si ti i thei ttung loin, Ka duhmi thil ka hmuh khawh lo tikah Vanchiatnak ah ka ruah tawn Thluachuah zeizat dah ka hmuh timi hmanh thei fiang loin ka sungh mi thil hi fak tuk in ka ruah tawn..\n← Rev.Dr.Hai Vung Lian Damlonak Kong Update (December 8)\nBreaking News ! Trump Caah Thawngpang Thar Tha Tak Tak Mi A Chuak Than Cang. →


NUG: A Caan Zat in Ralthawhnak Thawng kan Thanh Lai – Hakha Cherry\nNihin (June 4) zaanlei sml. 5:00 ah NUG nih online in a tuahmi Press Conference ah SAC ralhrang do ding in a caan a cut in ralthawh thawngthanhnak kan tuah te lai, tiah NUG’s Ministry of Defense ah Deputy Minister a simi Daw Khin Ma Ma Myo nih a chim.\n“SAC ralhrang uknak ahram in kan chah khawh nakhnga a caan a zat in NUG nih ralthawh thawngthanhnak kan tuah te lai. Khi tik ah SAC ralhrang kan thluk khawh nakhnga Myanmar rammi kan zapi in tho tti hna u sih,” tiah a chim.\n“Atulio ah mahlei ngeihmi ralhriam thlir in SAC ralhrang a do cuahmahtu zong an um hna. Nunnak pek in ram ca ah SAC ralhrang a domi vialte NUG nih kan in dirpi hna i upatnak zong kan in pek hna,” tiah Daw Khin Ma Ma Myo nih a chim chap.\nNUG nih nihin zaanlei ah a tuahmi Press Conference cu Myanmar rammi hna nih ngeih le zoh khawh lo ding in SAC ralhrang nih zaanlei sml. 5:20 in sml. 6:00 tiang hrawng Internet Line an thah.\nAtutan hi NUG nih phungning tein a voi khatnak bik Press Conference an tuahmi a si i, Myanmar ramchung Media pawl le ramleng Media pawl in reporter tampi an kai hna.\nRalthawhnak authawng NUG nih a thanh tik ah Myanmar ramchung tlangcungmi hriamtlai hna i tlangtlaknak tang ah PDF pawl an cawlcaang lai, tiah Daw Khin Ma Ma Myo nih a langhter.The Chin Journal June 4, Yangon\nJune 4: TCP Thawnpang NeknawiMandalay Ah Chin Miphun Palik Bawi Pakhat Meithal In An Kah .\nMyanmar Motion Picture Organization (MMPO) President Dingah Academy Khansitu Thim A Si


DALAN TAMNAK AH PU NGUN SAN AUNG KHUA AI TEL HOI CANG – The Chinlung Post\nPu Ngun San Aung khua tel in Matupi Peng ah Dalaan an phul. SAC phu nih Matupi ah ralkap thazaang an chap rualrual in Chin Ramkulh SAC Chairman Pu Ngun San Aung khua Ngaleng tel in Matupi Peng ah Dalaan a phul, an cawlcanghnak nih a thawng chin lengmang, tiah kan theih. Matupi khuachung, Phaneng khua le Pu Ngun San Aung khua Ngaleng hrawng ah SAC ralkap hnukham Dalaan pawl an cawlcangh ning a thawng chin lengmang tiah, min langhter lo mi khuami pakhat sin in kan theih.\nMatupi Peng ah hin Dalaan zat hi adik cun kan thei kholo. An tam ngaingai lai. Dalaan hi a bik in USDP party chungtel deuh an si. Cu hlan bantuk in duhpoh biachim le capo biatak zong kan chim ngam ti lo. A bik in Ngaleng khua hrawng ah hin pakhat le pakhat i chawnhbiak tik ah ralrin a herh khun,” tiah min langhter lo mi pakhat nih The Hakha Times ah a chim.\nTedim Peng ahcun khuami cawlcanghnak siseh, CDM a tuah mi hna min cazin tibantuk SAC phu sin ah a thli in a petu Dalaan hna cu fakpi in dantat nan si lai, tiah May 19 ah social media cahmai ah ralrin peknak thawng an thanh. Matupi khuapi le Phaneng khuate ah hin Kha-ma-ya 304, Kha-la-ya 140 Battalion le Strategy Office tiin hmun thum ah hmun an khuar i SAC ralkap thazaang an chap rualrual in Dalaan pawl cawlcangh ning a thawng chin lengmang ve, tiah kan theih. Credit: The Hakha Times.\nRelchih:Ralrang an thil tuahmi nih kan Chin miphun dihlak liang cungah doh dingin rian a kan khinh.Hi dohnak ahhin mifim hlei an um lo. Riansang hlei zong a herh lo.Mirum hlei zong an um lo.Nuhmei pahmei tiang kan zapi tein ralkap kan si dih. Israel prime minister a tuan hmasa bik David Ben-Gurion nih “kan ram bite hmanh sehlaw kan ral a ngiatu (spy) a si mi “Mossad” a thawn ahcun zei ram hmanh kan tih hna lo” tiah a rak chim.


Australia um Olivia Nu Cinzah nih CDM caah volleyball bengh zuamnak a tuah lai | The Chin Express\nAustralia um Olivia Nu Cinzah nih CDM caah volleyball bengh zuamnak a tuah lai\nAustralia ram, Melbourne khua um Olivia Nu Cinzah nih semnak Lairam ralkap duhlo langhternak (CDM) caah volleyball bengh zuamnak ka tuah lai, tiah thawng a thanh.\nOlivia Nu Cinzah: Upatmi Miphun hawi hna ara laimi March thla ni 20 ni ahkhin Olivia Nu Cinzah Page tuanvo ngei mi hna nih Kan Ram i tulio thil a cang cuahmah mi hna CDM i aitel mi Kan unau hna caah Melbourne khuasa Nichuah nitlak Nu/Pa Volleyball Tournament Tuah kan i tim.\nMino he upa he nuntung patung Team, Mah le duhning cio in Hawi le kom he Pengtlang zongin nanmah le nanduh ning cio in group i ser in i tel khawh dih si lai.\nTel man cu CDM caah mah le siantawk pek asi lai. Mah ni ah kan hmuhmi $$ dihlak cu CDM caah pia khat hmanh baulo tein kan pek dih hna lai. Miphun le Ram a daw mi nan dihlak upa hngakchia um loin kan in sawm hna.\nEidin phuntling kan zuar lai, Ti le Soft Drink kan zuar lai. $ cash in i ken te u.\nNote: Mah kan tuahnak hmun ah zuurit buin rat a ngah lai lo. Mah ni ah na rat i buainak na chuahpi ahcun voi dang bantukin kan in zohsawh lai lo. Palik (Police) bawmh kan hal hna lai. An kan congh dih lai. Kan Ram caah lungkhat tein thazaang chuahti hna usih.\nTam deuh theih duhmi nih Ph in silole Messages in pehtlaih khawh ka si lai.\nShare in kan bawm u plss\nHmasa thawngpangUS President Biden nih China ralchanh dingin Australia, India le Japan meeting a tuahpi hna lai\nHnu thawngpangVan Hlei Sung le hawile nih CDM caah Concert an tuah lai


Vawleipi Nih Min Aung Hlaing Rian Ttuannak An Cohlan Lo – Onlinenungak\nVawleipi Nih Min Aung Hlaing Rian Ttuannak An Cohlan Lo\nA voi 13 nak ASEA-European Summit cu Cambodea ah an tuah. Min Aung Hlaing sawm loin ramkhel aiawhtu a si lomi an sawmmi hi ralhrangbu nih cun nehsawh le zeirello a si ti phun in an i lak caah meeting an kai duh lonak hi a si.\nA voi 39 nak ASEAN Summit lio zongah ralhrangbu kuttang ramleng vuancizung i upa pakhat an sawm nain ralhrangbu cu meeting ah an rak i tel lo. Tutan ASEA-European Summit zongah Min Aung Hlaing nan sawm lo caah meeting ah kan kai lai lo tiin intek tuanvo latu Cambodea cozah sinah ralhrangbu nih lehnak ca an kuat tiah Bangkok Post nih a tial.\nRalhrangbu hotu Min Aung Hlaing cu ASEAN Summit le China-ASEAN Summit zongah an sawm duh lo. Tutan he cun a voithumnak a si cang. Hihi vawleipi nih ralhrangbu cu an cohlang lo ti kha a langhter chin lengmang tiah ramkhel thiamsang hna nih an chim. Ref: Khet Thit Media, TCP


CHIN MIPHUN NIH HRUAITU TTHA KAN HERH BIK CAAN A SI – The Chinlung Post\nCHIN MIPHUN NIH HRUAITU TTHA KAN HERH BIK CAAN A SI\nMarch 14, 2021 admin Chin 0\nChin Miphun Nih Hruaitu Tha Kan Herh Bik Caan Asi. Chin mipi kan pawcawm nak nganbik hi cozah rianṭuan le lothlawh rianṭuan an si. 2014 census (သန်းခေါင်စာရင်:) nih Chin State ah cozah rian a ṭuan milu 15,697 an um tiah a ṭial. Nain nihin ah CDM tuah ruangah pawcawm nak nganbik pakhat asi mi a rawk. Cozah rian a rawh ruangah a dangdang sipuazi le pawcawm nak tampi zong an rawk, an ngol i kan mipi harsatnak fakpi an ton cuahmah.\nCucu sipuazi lei harnak (economic crisis) kan timi cu a si. Kan mipi le mino hna nih lamzawh in Kawl ralkap cozah duh lonak an lanh ter. Thlakhat le cheu bak ralkap cozah duh lonak (peaceful protest) an lanh ter cang. Lamzawh ruang le CDM tuah ruangah bochanmi kan mino hna tampi le cozah rianṭuan pawl tleihkhih, hrem le velh an ton cuah mah. A cheu cu ralkap le palek nih tleihkhih ding in kawl cuahmah an si.\nMi tampi tihphang in an i thup, asiloah chungkhat nupi fa kal tak in an zam. Cucu ramkhel harnak (political crisis) kan timi lengmang mi cu a si. Hi dirhmun a simi sipuazi le ramkhel harnak kan ton cuahmah lio ah kan Chin ram le miphun a kilkam kho tu ding Chin miphun hrawitu le cozah kan herh hrimhrim. Cucu a tang lei bantuk in kan tuah khawh.\nPakhat nak, buukip le party kip fonh mi “Interim Federal Chin State Government” (IFCSG) (ကြားဖြတ် ချင်းပြည်နယ် အစိုးရ) kan dirh khawh. IFCSG kan dirhmi nih Kawl ralkap tangah kan him lo timi le kanmah tein kan ni zohkhen kho ko timi biafak kan chim a si lai. Pahnih nak, a fekmi federal ram ser khawhnak caah IFCSG nih “Federal” kan duh le duh lo lanhter nak“Referendum” kum khat chungah kan tuah piak seh. Referendum ah teinak kan hmuh ahcun federal cozah ser khawhnak “political legitimacy” kan ngei lai.\nCucu vawlei cung zei ram hmanh nih an kan al kho lai lo. Pahthum nak, nihin ah Kawl ralkap le CRPH nih Federal kan cohlan tiah fiang tein an chim. IFCSG dirhnak in Kawl ralkap le CRPH an thinlung kan hneksak hna zong a si ve. An ni biatak a si ahcun IFCSG an cohlang hrim lai. Kawl ralkap nih a cohlan lo zongah CRPH tal nih cun a cohlang hrim lai.\nTulio dirhmun zoh tikah kan mipi nih miphun hrawitu le kilkamtu kan herhbik lio caan a si. Ngaktah bang mi phun dang hrawitu hnu a zul peng ding kan si ti lo. A donghnak ah nu ei pa ei bang buhṭhing le mehṭhing a kan eiter ṭhan ṭhiamṭhiam ding an si ko. A luan ci akum 70 kan tuan bia nih fak ngai in a kan chimh cang. Credit: Rual Lian Thang\nMAH LE MAH I RUN VENNAK LE A NEEM NAK LAM\nMIZORAM AH A ZAMMI KONGLAM A PHUAN CANG


Ramdang Visa (short-term visa) In Australia Ah A Ummi Caah Thawngpang Ṭha Cozah Nih $1500 Pek Nan Si Lai – Chin World News Evening\nRamdang Visa (short-term visa) In Australia Ah A Ummi Caah Thawngpang Ṭha Cozah Nih $1500 Pek Nan Si Lai\nAugust 6, 2020 Salai Van Chin News\nRamdang Visa in Australia Ram ah a Ummi Bawmhnak. Australia ram Victoria ramkulh ah caan-tawi visa ( short-term visa) in a um i Covid-19 zawtnak na ngei kho men tiah rian lei nawlngeitu hna nih inn ah ni 14 chung umtermi (self-isolation), Covid-19 in a zaw i inn ah umtermi ( self-isolation) paohpaoh le Australia ram umthainak a ngei ko nain rian a tuan i damlo tikah company nih pekmi (sick- leave) ngei lo ahcun cozah sinah bawmhnak sawk in $1500 pek na si lai.\nBianabia ah Victoria ramkulh ah sianginn kai ah a rami, riantuan ah a rami, chawlehthal tuah in caan-tawi umnak visa in rian a tuanmi pawl btk.le Australia ram ah umthainak nawl a ngei lo mi vialte kha short-term visa ti cu a si. Australia cozah sinah phone chawnh in zarh 2 ah $1500 bawmhnak pek a si lai. Mah bawmnak cu nihin in an thawk.\nCu bawmhnak cu, Australia cozah nih zawtfah puicimh bawmhnak (Pandemic leave disaster payment) tiah a auhmi a si. Chawnhkhawhnak phone number: 1802266 a si lai. Aherhmi cu, chuahni, thla, kum, bank account number, na riantuannak company min, na visa number, na umnak address tbk. a herh lai. Caṭialtu:Pa Hen Thang\nEsther Dawt Chin Sung: Thawngpang Ṭha Tuk Thanh Kan Duh Hna\nKan Fanu Tlung Chin Par Kum (10) Emergency In Bawmh A Herh Tuk Hringhran Amah Hi A Thluak Ah Ti A Zoi I A Tu Le Tu A Hnuhdawh Peng


A TUARNING CU ZAANG AFAK TUK E, THLAN CHUNGIN A CHUAK KHO – The Chinlung Post\nA TUARNING CU ZAANG AFAK TUK E, THLAN CHUNGIN A CHUAK KHO\nAugust 20, 2020 admin Local News 0\nVawlei cungah mivanttha bik asi ko lai. Thlan chungin a rak chuak tthan. Ukraine nu pakhat kum 57 asi cangmi Nina Rudchenko timi cu a umnak inn pawng tlangval pahnih nih faktuk in an vuak hnu ah a nun bu in thlan ah an phum. Athi hrimhrim ko lai tiah an ruah nain khuaruahhar in Thlanchung cun a rak chuak tthan.\nAn phummi nu hi Maryanske khuapi ah a mah te lawngin khua a sami asi. An innpawng ah a ummi tlangval pahnih kum 27 le kum 30 a simi unau hna nih Nina Rudchenko cu fak ngaiin an velh pin ah a inn zong an hrawh ngaingai ti asi. Fak ngaiin a hmai hna an thongh baseball tuknak zong an tuk rih a si.\nCuticun faktuk in an velh hnu ah Tikik an toih i, thlanmual ah an kalpi.Amah tein an phumnak vawlei zong an cawhter i, cu hnu ah a nunbu in an phum. Hi konghe pehtlaiin fahnak a tongmi Nina nih atimi cu an ka phum ah hin thawchuahnak dingah tiah ka hmai cu ka in ka huh tiah a chim. Tlangval pahnih hna nih capo nihchuak ah an seih hnu ah tthihpheihnak zong an langhter rih. Na chungkhat zong kan thah hna lai tiah an ka chimh tiah a chim.\nAthi ko lai tiah tlangval pahnih nih an ruah caah hnangam ngaiin an kaltak. Asinain thlanchung in a rak chuak tthan. Abat tuk caah kal zong kal kho loin vokvah in a vak. Athaizing ah a nau Ludmira Gura nih a hmuh tikah rianrang in sizung ah a tlikpi. Achimmi cu ka u umtu ning ka hmuh tikah a cungah zeiko dah a cangtimi ka khuaruahhar ngaingai tiah a chim.\nSizung ah an vun check tikah cun akha ruh a kiah pin ah a thluak zongah hliam atuar lawng siloin a hnar ruh zong a kiak rih. Nawlngeitu hna nih misual pahnih hna cu an tlaih hna i, an sualman kum 10 chung thongthlak dingin biachahnak an tuah piak hna.\nLainawn case lawng siloin tleihhrem case zong in riantuan dingah rian kan ttuan cuahmah lio asi tiah Evgen Slipchenko nih a chim. Hi konghe pehtlaiin misual unau pahnih hna nih an ti ve mi cu, hi thil kan tuahnak aruang cu zu kan rit tuk caah asi ko tiah an chim ve.zn\nRAMPI PAHNIH RALKAP AN THOK CANG TTHEN HNIH IN AN TUAH HNA\nCUTLUK CABIA HEI THAT KHAWH CU HIHI CNLD POLICY AH ABIAPI TAKTAK AH AI TEL


Nikki Haley Nih President Hlun Trump A Van Dirpi Ning Cu A Ral Tha Kho Tuk! – Chin 11 News\nNikki Haley Nih President Hlun Trump A Van Dirpi Ning Cu A Ral Tha Kho Tuk!\nPosted By: chin11news January 30, 2021\nNikki Haley- Donald Trump Hi Second Impeachment Tuah Ding Tlak In Sualnak A Ngei Lo:- US tuanbia UN palai ai fit bakmi Nikki Haley nih Democrats pawl cawlcangh ning le thil tuahning, nek an ngeih ning le an sualning a zoh hna ah a tthu sawsawh kho ti lo. A lung an tling lo tuk cang. Tutan Trump Second Impeachment tuah an timh mi kong zong ah a hnasen a tla lotuk i a van tthuat cang hna.\nFormer South Carolina Gov. Nikki Haley nih Democrats pawl nih, Donald Trump second impeachment tuah dingin an buaipi lenmi hi a herhlo tukmi a si. Hi tluk ram rian ttuan ding a tam lio ah hi bantuk thil tuah cu rian hlei a si. A sualnak zong Impeachment tuah tlak a si lo a ti. Republican National Committee (RNC) Trump’s post-election actions cawlcangh ning cu tuanbia chung ah a taang peng lai.\n“President Trump post election si mi nih a cawlcangh ning kha a ropui lem lo. January 6 ah thilcang kha a ropui lo tukmi a si. Donald Trump hi impeachment tuah tlak dingin sualnak a tuahmi a um lo” tiin Fox News’s Laura Ingraham sinah impeachment tuah lo dingin vote thlak ding an chimh hna. “Democrats pawl cawlcangh ning hi impeachment kal phung zong a si lo, an thil kalpi an timhmi hi kalphung dik le mumal ngei zong a si lo” a ti.\n“Anmah duhning paoh in boruak kalpi an timh, tu ahhin impeachment an ti tthan, ziah unity kan aupi an ti ttung, Trump cu Office a tthut ti lo hnu tiangin an hnahchuah i an nekneih peng rih. Dinhnak caan zong cu pe ve cang hna usih ca, amah pumpak itimhlamhnak caan zong cu pe ve hna usih ca! tiah ningzah Democrats pawl cu a tlaih hna.\n“Hmalak kan itimh ahcun hma lak colh ding a si ko, Impeachment tuahnak nihhin unity a ser lo. Kan ram hi a rawk ter lehlam. President Trump hi bia a chim ah a bia a bultan ngaingai tawn. Zeimawcaan ahcun ngaih nuam lo zong a tampi, nain Republicans pawl nih lam dik zawh dingin kar kan hlan hmasa peng a hau” a ti. Credit: Voice Of Chin


US gay actor Jussie cu zohchia taktak in a lih caah police nih an tlaih cang | Salai Lungthli Tum\nPosted on February 21, 2019 by Salai Lungthli Tum in USA // 0 Comments\nLih a sernak a ruang bik hi hlawh a ngahmi a lungtlin lo caah a si, lih ser in lar deuh a duh tiah police nih an chim. A fialmi minung pahnih hi $3,500 a pek hna. BBC\nRev. Dr. Thlaawr Bawihrin: ‘Chin min in thih zong ngamh u sih’\nThinzar Wint Kyaw le a darling mirangpa he an i dawt ning gym ah an langhter\nPresident Trump nih Congress lonh in Saudi Arabia sin hriamnam a zuarh\n‘Hruh le molh’ kong ah Trump le US House Speaker Pelosi fak ngai in an i thua\nUS thonginn nih tihnung takmi Taliban ralhrang Lindh an luatter, a thinhungmi an tam\nIndia election: Pu Modi cu chei awk tha ti rua lo, landslide bak in teinak a hmuh\nYangon ah IS ralhrang phu minung tiah ruahmi ramdang Muslim pakhat an tlaih\nVa ngeimi Noami cung ah US um Laipa a lungfak tuk, ‘zumhtlak lomi nu, rawl zong ka ei ti lo’ a ti\n‘Student visa in Australia kal hi Malay le Delhi refugee sawk nakin let 100 a tha deuh’ – Salai Bawi Hlei Hu


New York Khuapi I Khrihfa Biakinn Akang Mi Cu Lung A Fak Hringhran Ko – Chuncha News\nBawipa thangthatnak Biakinn a kang hi cu lung a tha kho hrim lo. Mi tampi nih thazang kan i lak nak hmnun le amah Pathian he bia i ruahnak ah hmangmi Biakinn hna hi ti pi in kang hi cu a nuam kho hrim lo. Bawipa nih maw dantatnak a tuah i a si hnga, Tuzing ka Zarh te ni ah Manhattan, NY Khua ah angan ngaingai mi tuanbia ngei asi mi Khrihfa Biakinn akang mi cu zeiruangah dah akangh ning asi timi biatak tein hlat hlai nak an ngei. CCNC : AP Photos\nAtu lio kan zoh duh ngai mi hna an mui zong a dawh pinah hlasak lei zong uar bak mi hna nih Zonet Thazual Award a hmu tu an min le an hmuhmi kan rak tarlang hna. Kanmah kan farnu Van Hlei Sung nih hi bantuk mah le hla a si lo mi ah Winner a kan hmuh piak tikah hin kan in lawmhnak a sang chin. A sunglawi hringhran mi Award a si caah lawmhpi a phu bak mi a si.\nKan unau hna Jaui le Atacy Punte zong kan lawmhpi ve hna. tutan i Best Award a co tu hna hi an pathum in an mui hrim a dawh ning hi a mak ko, a ho hlei dah a dawh bik timi ka mit ah thim hlei um lo tluk in an i dawh. Hi hrim hi mi thinlung a tongh tuk cang hna. kan unau hna nih Zonet Lengzam Thazual pawl an thil tuah hi upat an tlak tuk hringhran.\nKha mah hi a zei dang si lo in Mizo World News ah lawmhpinak an hung thlah mi chung in like le comment an pekmi a si. Zonet Ṭhazual Award Lengzem Best New Artist winner cu Leng Van Hlei Sung nih a co, congrats Van Hlei Sung!! Rpa Ralte hla phuah ” I ṭang ka belh lai khan ” tih hla a rak sak mi kha an pek mi cu a si. Like 962 nih an pek i, comment 55 nih an pek.\nMah hi Best Award an pekmi hna a dang cio mi a si. Amah nih a hmuh mi hawih in an pek ning, Zonet Lengzem Ṭhazual Award Best Female Artist cu a ho midang si lo in amah Jaui nih a co, congrats Jaui!!!! 1.2k nih like an pek i, 204 nih comment an tuah ve.\nKan unau nu zong hi an pek ning a dang ve mi a si. mino ngaingai a si rih, an lawmhpi mi hi a phu bak ve. Zonet Ṭhazual Award Gospel semin Best New Artist winner cu Stacy Punte a si, congrats Stacy!!! Like 2.5k nih an pek i, 85 nih comment an pek.\nRev. Peter Cung Cem A Tu Hi A Zual Ngaingai Cang Caah Pathian Sin Ah Thlacam Nak In Bawmcio Hna Uhsih


ASEAN le ramdang MP pawl nih CRPH an dirkamh - THE CHIN EXPRESS\nASEAN le ramdang MP pawl nih CRPH an dirkamh\nMalaysia, Singapore, Indonesia, tibantuk Asia Nichuah Thlanglei ram 10 MP (ASEAN MP) pawl le vawlei cung ramkip MP pawl kawmhmi bu Parliamentarians for Global Action nih “CRPH dirkamhnak cathanh” an chuah.\n“Vawlei cung ramkip i atu lio MP le MP hlun pawl komhmi bu nih Myanmar mipi thimmi MP pawl (CRPH) kan dirkamh, cun Myanmar ralkap nih democracy upat law Hluttaw meeting pehzulh ter hna, cun MP pawl cu zeihmanh hnahnawhnak um lo tein an rian ṭuanter hna tiah kan in fial,” an ti.\n“Myanmar Hluttaw thar thok ni February 1 ah ralkap nih Rampi Ruahnak Petu Aung San Suu Kyi le President Win Myint telh in NLD party lutlai pawl na tlaih hna. Mah hnu ah, ralkap bawi hlun a simi Vice President Myint Swe cu caankarlak president na ṭuanter. Mah cangka in kum 1 chung poipang na thanhter i rampi nawlngeihnak vialte cu ralkap bawizik Min Aung Hlaing kut ah na pek ter dih. Ralkap nih State Administrative Council (SAC) tiin cozah thar na dirh i Hluttaw, President le Biaceihzung nawlngeihnak vialte nai lak dih.\n“Uknak nan chuh buin, February 4 ah mipi thimmi MP pawl nih anmah tein rian khinh biakamnak an tuah. A thaizing ah, mipi nih a kan khinh bangin Hluttaw rian kan pehzulh lai tiin Rampumpi Hluttaw Aiawhtu Kawmiṭi (CRPH) an dirh.\n“Hluttaw cu democracy suttung asi i daihnak, ṭhanchonak le nuhrin covo a len khawhnak dingah a herh hrimhrim mi asi. Hluttaw palai MP pawl nih thinphang lo tein le zalong tein an rian an ṭuan khawh hrimhrim a herh.\n“Cucaah, kanmah bantukin Myanmar mipi thimmi MP pawl nih Hluttaw veng dingin le mipi nih an khinhmi hna rian pehzulh dingin an i zuammi hi kan thangṭhat hna i tha kan pek hna. Democracy phungphai le rianṭuannak a um khawhnak hnga, Hluttaw nih miphun le biaknak zoh loin Myanmar mipi dihlak duhnak tuah hi a biapi tuk.\n“Ramdang le vawlei cung bu vialte, ahlei in Asia Nichuah Thlanglei Ramkomh (ASEAN) hrim nih, Myanmar ralkap hi atanglei langhtermi tuahter dingin hma la uh tiah kan in forhfial hna:\nMyanmar mipi duhnak zul sehlaw upadi ningin rianṭuan seh\nAtu lio ah aruang um loin a tlaihmi vialte a rannak in le aruang um loin thlah dih hna seh\nHluttaw rian pehzulh ter hna seh le MP pawl hi tlerhnak le hnahnawhnak um lo tein an rian ṭuanter hna seh\nA rannak in internet le pehtlaihnak vialte ong dih seh\nZalong tein lungduh langhternak nawl le buai lo tein sandahpiahnak nawl upat sehlaw soiseltu le sandahpiahtu pawl fahnak pek i sum seh”.\nCathanh chuahtu: ASEAN Parliamentarians for Human Rights le Parliamentarians for Global Action


Trump Caah zeitluk in dah ruahchannak a um? Amah nih teh zeitinah a chim rak zoh! – Chin World News Evening\nUS President thimnak cu ho nih a tei tiah official ngaingain in an thanh kho rih lo. CNN nih Biden electoral vote 253 a hmuh i, Trump nih 213 a hmuh tiah a tial. Fox news nih cun Biden nih 264 a hmuh i, Trump nih 213 a hmuh tiah a tial ve.\nTrump nih Pennsylvenia, North Carolina, Georgia, Alaska a laak ahcun 268 a si lai. Nevada hi atu lio ahcun a biapi ngaingai mi a si. Nevada ah Biden tlawmte in a thawng deuh. Biden nih Nevada a laak ahcun 270 bak te a ngah lai i, teinak a co lai. A ngah lo ahcun Trump nih tei khawh thiamthiam a si.\nPresident Trump nih cun hmun tampi ah Democrats pawl nih vote firnak le lih le hrokhrawlnak tampi an tuahmi hmuh khawh a si tiah a chim. Phungning tein thlakmi thimfung in cun teinak kan hmuh khawh ko” a ti. “Thimfung relnak hmun ah thil dik lo tampi a um caah Supreme court biachahnak a hau te lai” tiah tu zanlei White House Press conference ah a chim.\nSenate thimnak ahcun atu ning in cun Republican nih 52 hmuh dawh an si i, Democrats nih 48 hmuh dawh an si caah Senate cu Republican party nih control dawh a si. Senate ah hin thutdan 100 a um i, thutdan 51 a hmumi nih teinak an co lai.\nHouse thimnak ah Democrats pawl nih tei dawh a si nain an thutdan 8 cu Republican nih an laak piak cang hna. Atu tiang result a chuak cangmi ah Democrats nih thutdan 208 an ngah i, Republican nih thutdan 192 a ngah lio a si. Thutdan 218 a hmu khomi party nih house ah majority an si te lai. Caṭialtu: Salai Lairamthang


Hmuh Khawh A Si Lomi Pathian Sining Hna Kha Na Hmu Maw?\nREL KA DUH Abbey Abua Holh Abui Acholi Holh Africa Holh Ahanta Aja Akha Holh Albania Holh Altai Holh Alur American Kut Holh Amharic Holh Angolan Sign Language Arab Holh Argentina Kut Holh Armenia Holh Armenia Holh (Nitlaklei) Assam Holh Ateso Holh Attié Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bambara Holh Bangladesh Holh Baoule Holh Bashkir Holh Basque Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Bete Holh Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinamwanga Holh Cinyanja Holh Citonga Holh Colombia Kut Holh Croatia Holh Czech Holh Damara Dangme Holh Dayak Ngaju Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Faeroese Holh Fante Fiji Holh Finland Holh Finland Kut Holh Fon Holh Frafra Holh France Holh France Kut Holh Ga Holh Galician Garifuna Holh Georgia Holh Germany Holh Germany Kut Holh Gitonga Gokana Holh Greenland Holh Grik Holh Guarani Holh Gujarati Holh Gun Holh Guéré Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Huastec Holh Hungary Holh Hunsrik Iban Holh Ibanag Ibinda Holh Iceland Holh Idoma Igbo Holh Igede Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Japan Holh Japan Kut Holh Javanese Jula Holh Kabiye Holh Kabuverdianu Kachin Holh Kankani Holh (Roman Cafang Hmanmi) Kannada Holh Karen (S'gaw) Kazakh Holh Kekchi Holh Kenyan Sign Language Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Madagascar Sign Language Maharashtra Holh Malayalam Holh Malaysia Holh Malta Holh Mam Holh Mambwe-Lungu Holh Manyawa Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Miskito Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Norway Holh Nsenga (Zambia) Nyaneka Holh Nyungwe Nzema Holh Odia Holh Okpe Oromo Holh Ossetian Holh Otomi Holh Palau Holh Pangasinan Holh Papiamento Holh (Curaçao) Paraguay Kut Holh Persia Holh Peru Kut Holh Philippines Kut Holh Pidgin (West Africa) Poland Holh Poland Kut Holh Ponapean Holh Portugal Creole Holh Portugal Holh Portugal Holh (Portugal) Punjabi Holh Punjabi Holh (Nastaliq) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Talian Tamil Holh Tandroy Tankarana Holh Tarahumara Holh Tarascan Holh Tatar Holh Telugu Holh Tetun Dili Thai Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Valencian Venda Holh Venezuela Kut Holh Vezo Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yacouba Yapese Holh Yoruba Holh Zambian Sign Language Zande Holh Zapotec Holh (Isthmus) Zapotec Holh (Lachiguiri) Zimbabwe Kut Holh Zulu Holh\nA rong phun tampi a ummi pangpar na zoh tik, arfi in a khatmi van na zoh tik asiloah tisor tlak thawng na theih tikah mah thil pawl a Sertu kong kha na ruat bal maw? Kan pawngkam ah a ummi sermi thil hna nih mit in hmuh khawh lomi Jehovah kong kha fiang tein an langhter. (Rom 1:20) Pathian nih a ngeihmi ṭhawnnak, dawtnak, fimnak, dinnak le siannak hna kha mit in hmuh khawhmi sermi thil hna in kan hmuh khawh.—Salm 104:24.\nNifatin na hmuh khawhmi Jehovah sermi thil cheukhat cu zei hna dah an si? Khuapi ah a ummi na si hmanhah va le thingkung hna kha na hmuh ko lai. Jehovah nih a sermi thil kong ṭha tein tuaktannak nih lungretheihnak a zorter i a biapi bikmi thil kha a hmasa ah chiah dingin a kan bawmh, cun Jehovah nih a kan zohkhenh peng lai timi kan zumhnak kha a fehter chin. (Matt. 6:25-32) Fa a ngeimi na si ahcun na fale kha Jehovah nih a ngeihmi sining ṭha hna hngalhthiam awkah bawm hna. Kan pawngkam ah a ummi sermi thil hna kan sunsak deuhdeuh tikah Sertu he kan i naih deuhdeuh ve lai.—Salm 8:3, 4.\nKHUARUAHHAR A SIMI SERMI THIL NIH PATHIAN SUNPARNAK A LANGHTER—CEUNAK LE A RONG TIMI VIDEO KHA ZOH LAW MAH BIAHALNAK HNA I PHI:\nZeicah a rong kha kan hmuh khawh?\nA rong tampi aa cawh i a tleumi nih zeidah a chuahter?\nZeicah van ah aa khat lomi a rong tampi kan hmuh?\nNa inn pawngah a ummi Pathian sermi thil hna lakah zei a rong dah a lang bik?\nPathian nih a sermi thil kong ṭha tein tuaktan awkah zeicah a caan kan pek awk a si?\nCeunak le a rong hna nih Jehovah sining hna kha zeitindah an langhter?


NHM Kuttang Cozah Rian Tuan Mi Duh Lo Nak A Lang Ter Tupawl Dantat Khawh An Si Nak A Ruang – Thechinlandtoday\nNHM Kuttang Cozah Rian Tuan Mi Duh Lo Nak A Lang Ter Tupawl Dantat Khawh An Si Nak A Ruang\nadmin December 20, 2021 Leave a Comment on NHM Kuttang Cozah Rian Tuan Mi Duh Lo Nak A Lang Ter Tupawl Dantat Khawh An Si Nak A Ruang\nNational Health Mission(NHM) tang i mizoram chung riantuantu hna nih Mizoram cozah sin ah an duhmi halnak ah duhlonak langhter in zung an kai duh lo mi cu tuah ti lo ding in Health and Family Welfare Department nih ngawl cang ding in theihternak a chuah. NHM tang riantuan hna nih zung an kai lo ruangah Mizoram district kip ah harnak an tong i khuate lei deuh sii-inn hna cu khar an hau, mizaw hna zong hmunpi lei ah thial an hau fawn, tiah theih a si\nLawngtlai District ah cun NHM tang riantuantu zeimawzat zung an kai lo ca ah sii-inn riantuantu an i daih lo i nau ngei ding mi tampi nih harnak an ton leng ah mizaw umlio zeimawzat hmunpi lei ah thial an hau, tiah thieh a si. Mizoram nichuahlei um Champhai District zong ah NHM riantuan zung kai duh lo an tam caah sii-inn riantuantu Doctor le Nurse an i daih hna lo i, Operation zong tuah khawh a si lo, tiah theih a si.\nHealth and family welfare secretary nih cun nizan tihni ah khan duhlonak langhter khapnak hi a chuah. Tulio cu Covid-19 ruangah mikip nih harnak kan ton lio a si caah Ngandamnak lei tlaitu cozah nih tha faakpi in rian a tuan cuahmah lio a si caah duhlonak langhter i zung kai lo a rem rih lo, tiah a chim. National Health Mission tang i riantuantu hna cu Section 3 of the Mizoram Essential Maintainance Act, 1990 phung ning in duhlonak langhter tilo ding in theihter a si i, phunglam an zulh duh lo ahcun dantatnak pek khawh an si lai. Hi nawlpeknak nih hin December 19, 2021 in thla ruk chung a nguh lai, tiah Health and Family Welfare, Mizoram nawlngeitu nih an chim.\nThailand Ram Ri Tleih Mi Pawl Cu Thailand Ram Nawl Ngei Tu Nih UPADI Ning In Tuan Vo Lak A Tim Nak A Ruang →\n← Kawl Ram In A Rak Lut Mi Kuvathei Cu Champhai Mino Bu Nih An Khang Ruang Ah A Herh Ning In Police Nih Tuan Vo An Lak Lai


Kawlram Cu Covid-19 Zawtnak Nih Faktuk In A Den Ching Lengmang Ko, Nihin Cu An Zualhma Khun – Chin 11 News\nKawlram Cu Covid-19 Zawtnak Nih Faktuk In A Den Ching Lengmang Ko, Nihin Cu An Zualhma Khun\nCovid-19 pulrai zawtnak nih faktuk in a den cuahmah mi vawlei cung ram tampi hna lakah Kawlram zong a zualhma chin lengmang ve ko cang. Kawlram a um mi nih cun cu hlan nak in kan I ralrin chin lengmang zong a herh. Tuzan lei ah Kawlram ngandam nak lei zung nih thawngthanh nak an tuah mi zoh tikah thinphan dailo a si chin lengmang ko cang.\n2020 September 26 suimilaam 8:00PM i Ramkomh Ngandamnak le Zaanglek Zung nih a thanh ning ah zawtnak ngei hmuhchap mi minung 880 an si. Zawtnak in a dam i sii-inn in chuahter mi a thar minung 164, nihin tiang ah sii-inn in a chuak cang mi dihlak minung 2618 an si cang.\nCun, zawtnak in a thimi a thar minung 24, nihin tiang a thimi dihlak minung 198 an si cang. Zawtnak a ngei mi dihlak 9,991 an si cang tiah an langhter ning cu a si. Kan umnak hmun cio in ralrin zia kan thiam zong a herh.\nHi pulrai zawtnak hi tihtuk ding zong a si lo, asinain ralrin ngai cu a hau mi a si. Kan pawngkam ah pulrai zawtnak nih a phak mi hna an um tikah tihtuk le thinphang tuk in cun um hna hlah usih, asinain ralrin zia tu thiam ko hna usih.


Kan senior pastor Rev.Dr Hai Vung Lian kong ah update tlawmte van tuah ta ka duh – The Cherry Par\nKan senior pastor Rev.Dr Hai Vung Lian kong ah update tlawmte van tuah ta ka duh\nJanuary 31, 2021 January 31, 2021 Cherry News\nJanuary 30,2021 US Time Rev.Dr Hai Vung Lian (Hanna Lian pa) thawng Update. Nan dam cio hna maw? Zawtnak ruangah thaw ip ngai in kan um nak a sau ngai cang le kan i ngai dih cang hna. Pathian nih caan ttha kan pe zau hram ko cang seh.\nKan senior pastor Rev.Dr Hai Vung Lian kong ah update tlawmte van tuah ta ka duh. Nizan tihni ah a viber a van i awng, tu zing ah ai awng tthan i mi tampi kan hung lau ngai. A fale nih maw an deh hnga Hanna Lian nu nih dah a deh le si hnga tiah kan van ar ngai hna. Global CRDP viber group tiang in an van lau ngai cio. Kan pastor pa hi mi kip nan thlacampiaknak thawng in le Pathian thawng in a dam deuh ngaingai cang tiah thawng ttha ka van in thanh ta hna.\nNizan tih ni ah khan a dam deuh ngai cang tik ah a phone a hlam kho cang. Hanna Lian nu nih nurse te sin in a phone cu a va pek le amah te in a van deh i viber kha a van i awng mi asi ko. Pathian min thangthat si ko seh! A dam tlian dih rih lo caah a kut zong nih duhning in a tawng kho rih loh, a mit zong nih duhning in a zoh kho tuk rih loh. Cu caah hmanthlak te hna, video te hna a van post mi te te ah a ruahzia tu rak thiampiak hram ko uh. Phone a deh khawh cang mi cung tu ah Pathian sin ah lawmhnak bia tu chim ko hna u sih. Rosi Nu hna cu Hi! tiah ca te a van kuat le a lau tuk. A fanu Bella nih phone deh mi ah a ruah.\nKan Pastor hi a lung a fim cang, a kut zong an cawl kho ngai cang. A holh tu ah cun a aw a chuak kho rih lo. A dam tliang ngai rih lo ca ah a phone ah cakuat te te tial ti ban tuk zong a si khawh chung in kan tuah rih lo ding ah kan nawl hna. Kan hnu i khrifabu aiawh in Church Chairman he zoom video in kan va chawnh zong kha tam ngai te kan zual ter. Damnak tling a hmuh zau khawh nak ding tu ah thlacamnak in bawm ko rih hna usih. Hi dirhmun a phak ter tu Pathian min thangthat si ko seh. Hallelujah! Credit: Richard Ngun Lian\n← Pakistan Khrihfa Nurse Nu A Tuahto Ning Cu Zaangfahtuk A Si\nVawleicung media vialte nih a that zia vawleicung pi theih in tlang an rak zarh dih →


Chin Youth Organization Cup Cu April 2 In 12 Tiang Hakha Ah An Tuah Lai – THE CHINLAND POST\nChin Youth Organization Cup Cu April 2 In 12 Tiang Hakha Ah An Tuah Lai\nSalai Ngun San Aung| 2018 March 29| Chin Youth Organization (CYO) nih a ngeih tawn mi CYO Cup, Hakha khuachung sang le Hakha peng chung pengtlak dihlak fonh pumpululh chuih zuamnak cu 2018 March 2-12 tiang Hakha ah tuah ding in timhtuahnak ngeih a si cang.\nTukum CYO ah a chuih ding mi hi Group 4 (A, B, C, D) ah then an si. Group A-Khuathar (A), Khuahlun, Cawbuk, Group B-Khuathar (B), Dawrhlun, ZAYF (Zokhua peng), Group C-Keisih, Hakha Thar, Dinlo, Group D-Mie, Dawthar, Pyidawtha tiin an si.\nApril 2 zanlei in thawk a si lai. Chun 12:00 in bawlruan hunnak tuah a si lai. Chunhnu sml 1:00 ah Dawrthar le Champion a simi Mie an chuih lai. 3:00pm ah Khuar (B) le Dawrhlun an si lai. Nihnihnak cu chung 12:00 in thawk a si lai i Keisih le Hakha Thar an chuih lai. 2:00 pm ah Zokhua peng (ZAYF) le nikhat nak Khuathar (A) le Cawbuk an si lai.\nCYO Cup pumpululh chuih ding minung thim ning kong ah, Hakha ah inn tung a bunh cang mi paoh cu a umnak sang nih a lak lo lawngah pengtlang nih lak khawh a si. Cun tahchunhnak ah Dawrthar sang ummi pa kha Dawrthar nih an lak lo ahcun Pyidawtha zong nih lak khawh a si. Hakha peng minung siloin pengtlang dang in tutan pumpululh chuih ruah lawngah Hakha a ra mi tibantuk cu chuihter an si lai lo tiah CYO nih lentecelhnak kong he pehtlai in mumai a ngeih.\nTukum zuamnak ah laksawng lei a dih dingmi dang dang caah Dr. Ram Ceu Hnin nih 800,000MMK le Sipin Minister Salai Isaac Khen nih 1,000,000 MMK bawmhnak an pek lai tiah kan theih. Sihmanhsehlaw hihi a tangka fang in CYO upa sin a phak rih lo caah aa thlengnawng mi zong a um kho.\nPakhat nak in pathumnak tiang laksawng a um lai i an chuih tin te puai khat chung ah a thiam bik laksawng zong a um lai leng ah a si Coach a thiambik laksawng zong a um chih lai. Final cu April 12 ah a si lai i April 14 hi CYO General Meeting le hruaitu thimnak zong an tuah beh te lai tiah kan theih. +++\nPrevious Rih Hlei Tang Motor Lam An Phih Ruang Ah Kunti Chawlettu Hna Harnak An Tong\nNext Buddhist Titoih Puai Cu Mitam U Biaknak Puai A Si Caah Cozah Nih Tuan Ding Tuanvo A Ngei; Minister Pau Lun Min Thang


A Rannak In Vaurawng Zunthil Nih Tuah Kho Hna Sehlaw A Tha Tuk Hnga By Salai Sang Bawi – Chin Cele News\nA Rannak In Vaurawng Zunthil Nih Tuah Kho Hna Sehlaw A Tha Tuk Hnga By Salai Sang Bawi\nPosted By: laitheihtlei.com November 24, 2021\nA Rannak In Vaurawng Zunthil Nih Tuah Kho Sehlaw A Tha Tuk Lai.\nAtutan kan Dothlennak zoh lengmang tik ah Mino hna kan cawlcangh ning hi a mak kho tuk, a tha kho tuk, el awk thalo bak in a tha timi cu a hopoh nih kan hngalh ii kan hmuh dih mi a si. Hi lio caan ah thluak tawl khawhmi Mino kan rak um ve hoi, a luan cia thla zeimawzet ah khan Hakha le Falam, Thantlang le Zophei, Mira ti bantuk khan online in kan rak aukhuang pah hna. A au mi hna cu thluak tawl khawhmi minung kan rak si diam. Minung pakhat nih na thluak tawl an timh tik ah a cal thahri zong pawt dihlak in khua a ruah hmasa. Cu vebantuk in mino hna zong nih a dik le a dik lo cuai thlainak ah kan thluak hi hman a hau cang. Thluak tawl khawhmi mino cu zei tik hmanh ah minung ngaingai an i chuah ballo.\nVaurawng Zunthil nih hin thil sining a hngalmi le kan i bochan ngaingai mi hna Mino, Salai David Nun Tho, Salai Ceu Bik Thawng, Salai Ram Tin Thei, Rev. Thawng Tha Thang, CNO/CNDF le CDF Hakha an hruaitu pakhat (or) pahnih hrawng ti khin thlakhat ah voikhat tal in maw a silo ah thla hnih voikhat tal in maw Vaurawng Zunthil ah hin tonternak le bia ruahnak kan ngeihter piak kho hna sehlaw kan dothlennak ah teinak a kan pe kho tu thil tha ngaingai a si ko lai dah tiah ruahak fate he Salai Sang Bawi.\nBe the first to comment on "A Rannak In Vaurawng Zunthil Nih Tuah Kho Hna Sehlaw A Tha Tuk Hnga By Salai Sang Bawi"


Khah!,,,, Covid-19 In Him Na Duh Ahcun ( By- Dr. Aung Myint Thang) -\nPakhatnak; Minung na hmuhmi vialte kha “zawtnaak a ngei kho” timi mit in na zoh dih hna lai i pe riat dan hrimhrim in na chawh hna lai. Mask nai bunh ahcun a him chinchin rih. Naih tein chawnhbiak a hmangmi pawl kha ton ti lo vai zuam.\nPa hnih nak; Mi nih an kut in an tongh ciami thil vialte ah khan zawtnak hrik an um kho men timi ruahnaak kha va ngei zungzal law, cucu na tongh ve sual ahcun second 20 chung sapiat in na kut i ttawl zungzal. Kut-tawlnaak a rem lo ahcun hand-gel, sanitizer in na kut nai ttawl a hau. Nai ken khawh lo ahcun na kut khan na hmai kha nai ttawl hlan tiang tongh bak ti lo ding asi.\nPa thumnak; Nan inn ah innpa hngakchia a len in i len ter hna hlah. USA ahcun hngakchia hi “super spreader” tiah an ti hna hi virus a karh ter cemtu an si an ti hna. Cucu asi ko. Zeidang thil har ngaingai khi a um lem lo. Hihi zulh khawh ahcun zei oxygen kong buai a hau ti hnga lo. Bawipa nih himnak in pe cio ko hna seh.\nThawng pang dang relchap; KawlinKahdohnak Ah Kawlin Peng Myonehmu Le Rallokap Lei In Rengsang Minung Pahnih Tel In Minung 30 Hrawng An Thi Sagaing ramthen Kawlin peng Titsinghkung ah KIA brigade 8 le KLPDF hna i fonhbin ralhrang phu hna cu tuzing suimilam 10 in an kah hna tiah theih asi. Ralhrang phu hna cu Sagaing in Kachin ramkulh lei ah hriam phormi mawtaw hna an venhna nak security an lak piak hna lio ah KIA le PDF nih an kah hna.\nCu kahdohnak ahcun ralhrang rallokap phu in Kawlin myonehmu ,Khah-Lah-Yiah(111) in rengsang pakhat,Khah-Lah-Yiah(120)in rengsang pakhat le rallokap minung 30 hrawng an thi cun, hliam tuar an tam tiah theih asi. Ralhrang mawtaw zong Kawlin lonh ah KIA le PDF nih an kah hna caah mawtaw 3 khangh in a rawk tiah theih asi.\nRalhrang lei in, hliamtuar le a thimi an tam caah ,Kawlin khuachung ah hriamngan in an kah hna caah mipi lei in minung 2 hliam an tuar, inn rawk mi zong a um len. Nihin nikhat chungah Kawlin pawnghrawng ah KIA,PDF fonh in ralhrang hna he kahdohnak voithum a chuak.crd-the hakha post.\nBreaking News: Kawlin Peng Ah I Kahnak A Fak Ralhrang Mawtaw Pahnih Khangh Asi


Siangniamruun Cachimh Training A Kaimi Hna Cozah Nih Thlakhat 30,000 Bawmhnak A Pek Hna Lai – THE CHINLAND POST\nSiangniamruun Cachimh Training A Kaimi Hna Cozah Nih Thlakhat 30,000 Bawmhnak A Pek Hna Lai\nTCP-Thantlang| 2018 April 29| Siangniamruun (mu-piah) cachimtu ding saya/ma (PPTT) training a kai lio mi hna cozah nih minung pakhat thlakhat ks.30,000 cio bawmhnak ka pek hna lai tiah fimcawnnak zungpi Director Dr. Aung Aung Min nih a chim.\nSiangniamruun cachimtu (PPTT) training kai dingin March 26 ah fakthanh rak tuah a si i minung thong 40 tluk nih an sok. Hi chungah minung thong 7 hrawnglawng cohlan an si i cu hna pawl cu a tubantuk in bawmhnak an hmu lai. Hi an training cu thlali chung kai a si lai i thlakhat 30000 cio an pek hna pin ah an chuah lai thla hnih in sianginn kai lai tiang 1,100 an hmu than lai.\n“Hi tangka cu rampi fimthiamnak zung in bawmhmi a si. A dang Diploma (D.TED) training a kaimi zong kum dih tiang bawmh an si” tiah Dr. Aung Aung Min nih a chim.\nPPTT training cu rampi huap in April 2 ah kai thok a si i training kai ding min cazin ah aa tel ko nain a kai kho lomi cu thlakhat ah sing 3 an liam lai tiah fimcawnnak zung lei nih rak thanh a si.\nHi training cu kum 30 cung si lo mi Universty pakhat khat in Digree a la cangmi a si lai i cozah zung ah riantuan cia a si ah cun kum 35 a luan lo mi le cozah zung tuanvo ngeitu sin in theihpi nak ca a ngei mi lawng cohlan an si. A tubantuk siangniamruun cachim (PPTT) training cu 2014 kum in rak thok mi a si.\nPrevious Thla 16 Chungah Palek Le Ralkap Minung 90 Leng Nih An Rian An Chuah Tak\nNext Kachin Ram Peng Peng 10 Chung Ah Raltuknak A Chuak I Ralzaam An Karh Chin Lengmang


Hollywood Minung Khi Vialte Ah Bollywood Milar Minung 25 Nih An Duh Bik Minung 4 An Thim Hna – Chin 11 News\nHollywood Minung Khi Vialte Ah Bollywood Milar Minung 25 Nih An Duh Bik Minung 4 An Thim Hna\nBollywood milar nu he pa he minnung 20 biahalnak an neih hna i, Vuleicung Hollywood minthang an uar mi hna pawl an hal hna i nu nih padeuh na uar hna i pa nih nu deuh an uar ve hna, a hlei i a lar deuh kan ti hnga maw cu pawl tu nih cun An uar mi hna hi a tlang pi in a khat deuh dih.\n1. Brad Pitt a uar tu hi a tambik an si i, minung tambik nih an uar bik, hollywood actor ah muidawh pawl zong a rak si i, A film zoh zong an duh bik nak kong an chim. hollywood minung khi vialte lak ah bollywood milar minung 25 chungah mi tambik nih a Brad Pitt an duh bik.\n2. Leonardo Di Caprio hi TITANIC film i actor ah a cang mi pa kha a si, mah pa a duh tu hi a tam bik chang an si i, Leonardo DiCaprio a duh tu hi Actress nu pawl deuh an si, a mah hi a dawh bak caah an duh khun nak si lai cu, Actor pawl nih cun an uar lo Actress nu pawl nih an uar khun mi a si ve.\n3. Tom Cruise hi a uar tu an tam bak ve, amah hi American Actor mithang a si i, a mui zong vuleicung pa ah a dawhbik mi a si i, mah pa a uar tu hi an tam bak ve. Tom Cruise hi bollywood actress nu pawl nih an duh bik mi pa thum nak a si.\n4. Angelina Jolie hi bollywood Actor le Actress nih an duh bik mi minung pali anak a si ve, Angilina Jolie hi actress lawng a si lo, filmmaker zong a si chih. midang cung i zangfah nak a nei bak mi nu tiah an auh mi a si, cun Academy Award le Golden Globe Award zong a ngah mi a si. Hollywood ah a cungcuang pawl a si. A dawh nak ruang zong ah a si kho i mi zawn a ruah nak zongah soisel awk a um lem lo caah maw annduh khun hnga.


chinmodernnews – Chin Modern News\nKLCC inn sang tiah theihmi “Petronas Twin Towers” cu Malaysia ramchung building vialte lakah a sang bik a rak si nain, atu cu a si ti lo. The Exchange 106 tiah kawhmi “Tun Razak Exchange (TRX)” inn sang nih a hung tei cang. KLCC inn sang cu dot 88 a um i, pe 1482′ (452m) … Read more\nCategories Asia 58 Comments\nAtu lio Malaysia ram cu hmun kipah phungning lo ramdangmi tlaihkhihnak tuah cuahmah si bantukin tuni (Oct 4), zanlei suimilam 4:00 Pm hrawng zongah tlaihkhihnak (operasi) an tuah lai tiah theih a si. UN card a ngeimi zong nih ralrin kan hau thiam, tlaih a tongmi zong an um len hna. UN card ngeih ko … Read more\nCategories Chin 5 Comments\nTuthla, September thla chung cu Malaysia ralzam chungin ramthumnak a kal dingmi an tlawm lai tiah kan rak ti cang bantukin tlawmpal ka vun langhter than. US, Australia, Canada, Japan le Korea ram hna ah a kalmi an si hna. August thla chung i ramthumnak (US, AUS, CA, NZ le Korea ) ah a rak … Read more\nCategories Chin 52 Comments\nSeptember 27, 2019 by chinmodernnews\nTrump hruaimi cozah nih 2020 kum chungah vawlei cung ralzam chungin minung 18,000 lawng ka cohlan lai tiah Congress ah thanhnak a tuah cang caah ramhnihnak taang ralzam pawl caah cun US kal khawhnak lam cu a bi ngaingai ko cang. Kum 2020 caah US nih ralzam cohlan ding milu a thmuhmi hi cu US … Read more\nOctober Thla zong, US Kalnak Thawngpang A Ttha Hoi Lo\nSeptember 23, 2019 by chinmodernnews\nKan hnung ahkhan, September thla chungah US kal dingmi an tlawm lainak kong ka rak langhter cang. September thla chung lawng hlah maw a si lai tiah atu hi October thla chung zong ralzam cohlan dawh an si hoi lo. Kum dang ning ahcun September thla hrawng paoh hi cu US kalmi an tam cem … Read more\nCategories Chin 2 Comments\nSeptember 19, 2019 by chinmodernnews\nChin Christian Fellowship (CCF’ Malaysia) nih sawmnak hmangin Rev. Dr. Rual Uk cu crusade tuah dingah Malaysia a rak phan lai. Crusade ah itel cio dingin kan in sawm hna. Tuzarh, zarhteni (21 September) zinglei caan tuan ah a rak phan lai. September 22, Zarhpi chun ah CCF’ Pudu biakinn ah caan a hmang hmasa … Read more\nCategories Chin 79 Comments\nTuzing (6 September), suimilam 8:30 Am hrawngah TB sii din dingin UN zungah a kalmi Chin ralzam nu pakhat cu misualpa pakhat nih fir a timh nain Taxi mawtaw mawng pawl nih an chanhmanh. Fir timhmi Chinnu cu TB damlonak an ngeih caah a fate he zing chiar in UN zungah sii a dingmi an … Read more\nCategories Chin 226 Comments


Zanniat Ram Le Mipi Cu Ralhrangbu Kut Ah Salai Thian Lian Nih A Pek Timi Kongah FIanternak A Tuah Cang – Thechinlandtoday\nZanniat Ram Le Mipi Cu Ralhrangbu Kut Ah Salai Thian Lian Nih A Pek Timi Kongah FIanternak A Tuah Cang\nadmin July 8, 2021 Leave a Comment on Zanniat Ram Le Mipi Cu Ralhrangbu Kut Ah Salai Thian Lian Nih A Pek Timi Kongah FIanternak A Tuah Cang\nZanniat ram le mipi ralhrangbu kut ah a petu Dalaan Salai Thian Lian nih Dalaan ka si lo tiah fianternak a tuah.Salai Thian Lian nih a chim nak ah cun kei mah cu Chin miphun ka si bantuk in ka ram le miphun ka dawt tuk ve.a tu ah kei mah hi Covid ka nei i kei mah hmanh ka thi lai amw ka nung lai tiah lungrethei in ka um lio ah zeiruangdah ka Miphun cu ka lei rawi lai?\nDalaan ka si lo nak a ruang le ka dir hmun cu voi 4nak tiang fianternak ka tuah cang na in mipi nih an theithiam lo pin ah an hmuh kho loh.kei mah hi ralhrangbu ah rian t’uan mi ka si ve ruangah ram le miphun leirawitu Dalaan ka si ti nak a si lo, ram le miphun nan dawt tluk te in kei mah zong nih ka dawt ve.Chinram le miphun kongah ningcang lo in zei thil hmanh ka tuah.cucu a nungmi Pathian a zum mi kan si caah Pathian nih a theih dih tiah fianternak a tuah.\nSalai Thian Lian konghe [ehtlai in mah tin kan rak theih! Kan theih bantuk in Chinram Zanniat ram chungah ralhrangbu hna nih khua khat hnu khua khat an luh hnawh hna i an hriamnam phung tling in mipi an kah cuahmah hna pin ah an inn lo an bauh piak hna i,an hmuh mi thil an fir cuahmah ruangah mipi cheukhat cu inn lo chuah tak in hmunhim nak lei ah an zam tiah theih a si.\nThawpang Tha Thantlang Ah Mizaw Damlo Zohkhenhnak Lakhruak Sizung An Awn Khawh Cang →\n← Japan MP-ten Myanmar-ah NUG lo Sorkar Dang A Awm Loh Thu An Sawivelavela


“Hallelujah” Tihi Thlarau Holh A Si Hlei Maw? – ZBC\nHome 2016 April 26 “Hallelujah” Tihi Thlarau Holh A Si Hlei Maw?\nThawngtha chimtu cheukhat nih “Hallelujah” ti cu van holh a si, khuachia nih an tih, teinak petu a si, tiah a phunphun in an chim tawn na theih bal ve theo lai. Micheu khat nihcun, “Hallelujah” ti cu Thlarau thilthup ah kan ruah i a tih in kan tih ve. Cu nak in khua ruah har chinchin a si rihmi cu, “Hallelujah” tihi kal sual ah a ruatmi zong kan um rihmi hi a si. Asi ahcun, “Hallelujah” ti cu zeiset dah a si i, zei bantuk sullam dah a ngeih? timi tawi te in hun zoh tuah hna u sih.\nA. “Hallelujah” Timi Biafang A Chuahning\n“Hallelujah” timi hi Hebrew biafang pahnih “hallelu” le “Yah” timi fonh in a ra mi a si. “Hallelu” ti cu “hallal” ti in a ra mi a si i a sullam cu “thangthat” tinak a si. Hi ka ahhin nawlpeknak (imperative) in hman a si caah, “thangthat tuah u” tinak khi a si. Cun a pahnihnak biafang “Yah” timi hi cu “YHWH” ti in a ra i “Pathian min” a si. Baibal chung ah Pathian min tampi a um. Cu lak ah, “YHWH” timi hi Judah mipi nih Pathian an auhnak min le an tihzah bikmi min a si.\nHi biafang pahnih fonh i a sullam cu “Bawipa cu thangthat tuah u”, tinak a si. Sihmanhsehlaw “Hallelujah” timi hi ningcang lo deuh in kawmhmi Hebrew biafang (Hebrew Idiom) a si caah, lakhruak in Bawipa thangthat tuah u, hun timi nih a sullam dihlak a tlinh khawh deuh lomite a um.’Lunglawm te in thangthat, asilo ah, Pathian ah i pawrhlawt’, tinak khi a si. Hebrew scholar cheu khat chimning le bang ahcun, ‘Hallel=thangthat’ timi biafang hi “hrut ngai le molh ngai in thil a tuahtu hna pawl chimnak zong ah hman a si”, tiah an ti.\nB. Baibal Chung Ah “hallelujah” a langhning\nHebrew Baibal Chung Ah, “hallelujah” tihi 24 a lang. Psalms 111-117, 145-150 karlak ah khin voi 24 kan hmuh. Cun Greek holh in tialmi Baibal, Biathlam 19 ah khin voi 4 kan hmuh ve. Psalms chung i a hmanning zoh tik ah, Psalm catialtu nih hi biafang hi mizapi kha hma khatte ah Pathian thangthat ding in fawrhnak caah a hman deuh. Psalms 113-150 karlak hi “Hallel Psalms” tiah auh a si. A sullam cu thangthatnak hla, tinak khi a si ko. Hi thangthatnak hla an sak caan ah hin, an hla sin ah, Israel mipi nih “hallelujah” tihi an rak sak chih tawn mi a si.\nC. Chanthar Zumtu Pawl Nih “Hallelujah” Kan Hmaning\nProtestant Khrihfabu tampi ahcun, “Hallelujah” ti le “Bawipa cu thangthat si ko seh”, tihi aa tluk te in an cohlan veve hna. An pahnih in, Pathian thangthatnak le Pathian sin i lunglawmhnak langhternak caah aa tluk te in hmual an ngeihter hna. “Hallelujah” va ti theng nih zei sullam thuk hlei le thlarau thil deuh hlei a chuahpi in an hmu lo. Zapi hmai in, mizapi hruaitu nih “kha…’Hallelujah’ kan ti hna lai” tiah ti len hau lo in mi pakhat nih, a duhmi le a hngah pengmi thil a hmuh tik ah, aa lawmh tuknak Pathian sin ah a langhternak a si awk a si ko, tiah an ti.\nSihmanhsehlaw protestant khrihfabu pawl chung in denomination cheu khat le zumtu cheu khat nihcun, “Hallelujah” na ti ahcun na dam lai, “Hallelujah” na ti ahcun khuachia nih an zam tak lai, “Hallelujah” ti cu van holh a si etc. tiah a phunphun in an chim lawng siloin cu bantuk cun an hman taktak fawn. “Hallelujah” au ruang i khuachia an zam le zam lotu cu, an mah khuachia le thiang thlarau lawng nih an hngalh khawh mi a si.\nAsi ahcun, “Hallelujah” cu kan hmang lai maw, hmang hlah? Baibal nih nawl a kan pek mi a si caah, lunglawm tein kan hman awk a si ko. Baibal chung i hman a rak sining zoh tik ah, a caan ahcun hla hruaitu nih, “Hallelujah” ti hna u sih” a ti hnu ah mizapi nih a hun chim ve caan zong um dawh in a lang. Cucaah, a hmun le caan a rem ko ahcun, pum in a si zong ah, a bu in a si zong ah, “Hallelujah” ti hman hi zumtu nih thlirit ah kan chiah awk a si hrimhrim lo. Sihmanhsehlaw “Hallelujah” timi ahhin thlarau thawnnak power a um, hei ti phun in tanbo hman in hman awk tu cu a si hrimhrim lo.\nZumtu nun in Thiang Thlrau thawnnak a chuahter tawntu cu biafang (eg. Hallelujah) men si lo in, thlacamnak le a nawl zulhnak in punghman te i kan nun Pathian sin kan peknak tu hi a si deuh.\nPathian sunparnak ca a si ko ahcun, “Hallelujah” cu kan mah diriamhnak cio te in hman awk a si ko. Kan hman tik ah, a cunglei kan langhter cangmi a sullam belte philh lo a bia pi. Cun, kan mah bantuk in a hmang kho ve lo mi hna zong nih “hallelujah” timi biafang theng hman lo zong in, keimah tluk te in Pathian an thangthat khawh ve ko, zong philh lo ah a tha.\nBy- Hram Bik Lian\nMob: +91 9717201378/9560246812\nPersonal email: hrambik5@gmail.com\nOfficial email: laibibleministry@gmail.com\nMr. Bik was born on 09th September, 1987 at Cinkhua village, Hakha Township, Chin State, Myanmar to his parents Mr. Tum Tling and Ms. Ngun Kil. He has seven siblings. He was graduated with Master of Theology in Bible Exposition in 2013 from Baptist Seminary of South India (BSSI), Bangalore.\nHe currently lives in New Delhi with his wife Ms. San San and his son Vanbawithabik Tialhup.


Dr. Pari nih Sibawi le Nurse pawl caah tih nun ning le thlacam piak an herhnak a chim; Thlacam bawmh cio hna u si\nPosted By: admin April 14, 2020\nNurse Le Doctor Hna Caah Zumtu Thlacam Piak Kan Herh.. Tulio kan tonmi pulrai zawtnak cu pandemic ti a si. Vawlei pumpi sin i a tlungmi pulrai zawtnak a si caah tih a nung khun. Endemic cu ram pakhat i miphun phun khat cungah a pikpak deuh in a tlung mi pulrai zawtnak kha a chim duh mi a si i epidemic cu ram pakhat chung hmunkip ah a tlung mi pulrai zawtnak kha an si caah tih an nung deuh lo.\nTih nun cio cio ah nurse te le doctor hna caah tih a nung khun rih hoi. Raldohnak i hmaisuang kal mi ralkap commando bantuk kan si caah zumtu vialte thlacam piak kan herh. Vaccine zong a um rih lo caah i khamhnak kan ngei ve lo. Zumtu thlacamnak hi kan hriamnam tha bik cu a si. Pehzulh in Thla a kan cam piaktu nan dihlak cungah kan i lawm.\nThantlang peng,Tlang Lo khua ah pumhnak le thawngtha chimnak atuah mi Pastor taza cuai asi…..Chin Pyine, Thantlang peng, Tlang Lo khua ah mibu pumhnak le thawngtha chimnak a tuah tu Pastor pakhat cu taza cuai asi .Sya pa cu taza cuai dingin pyini cozah sinah an thanh nak kong cu Chin Pyine COVID-19 khamnak lei riantuan mi comitte sin in hlathlai asi .\nVawleicung rai COVID-19 zawtnak khamnak dingah mibu um lo dingin , puai ,pumhnak tuah rih lo dingin an thanh ko nain 4,14,2020 zinglei nazi 9 leng ah Tlang Lo Baptist biakinn Pastor U Ngun Hau hruainak in member 37 pumhnak an tuah caah hruaitu Pastor cu taza cuai dingin Pyine sin an phak ter cu asi .\nKan kham ko hna , kan kham mi cungah an tuah thiam ko ,lehnak aum rih lo “tin Thantlang ohchohzihmu AUng Swe Myint nih achim .Pastor cu pawngkam tlangtlak nak lei pohmah 30-kah in dantat a si lai . tin theih asi . Chin Pyine ,Tedim ah virus ngei mi minung 3 an si . https://burmese.asia/\nBe the first to comment on "Dr. Pari nih Sibawi le Nurse pawl caah tih nun ning le thlacam piak an herhnak a chim; Thlacam bawmh cio hna u si"


Poll ah Trump nih Joe Biden a tei thluamah cang ko hi. Minak nih Trump an duh ning cu amak tak tak cang ko hi\nPoll ah Joe Biden nih Trump a teinak longte kan hmuh kan rel tikah, Joe Biden nih Trump hi a tei tak tak ko lai tiah a zum mi tampi zong kan um khoh men. Tu Poll ka vun langter mi hi Democrat a dirkam mi Media nih an langter duh lo mi lawngte a si lai ti kha vun phih hla\nUS thawngpang hi na rel duh ah cun mah Chinpage hi like/follow vun tuah law, ni khatah US thawngpang hi 3/4 ka ttial peng i, ka News ttial mi hi Democrat lei a dirpi ngai mi a si lo i, News hman tein a ttial tawn mi FOXNEWS le a dang a si lai\nAluancia zar ah Poll kha langter a her ka ti i, tu ka vun langter ding mi hi poll a thar bik a si ti kha ka vun chim chap duh. National le State (Battleground State) tiah thei mi ah Trump nih Joe Biden cu a tei lio a si\nThe Sunday Express Newspaper le The Democratic Institute nih Survey an langter mi ah cun Trump nih 48% to 46% hmangin Joe Biden a tei. Overall ah Trump nih 48% a hmuh lio ah Joe Biden nih 46% a hmuh, 6% nih Trump maw Biden ti kha an chim khawh lo.\nTu lio hi minak nih Trump an uar tuk lio caan aphan i, Kum 2016 ah Trump nih minak/Black Votes 8% lawng a hmuh, Natein kum 2020 survey ah cun minak/black 20% nih Trump an vote lai ti an chim cang. Kum 2016 nak in 12% in an tam deuh tinak a si.\nMah hi October ah cun akai chin lai ti zum a si. Hispanic 51% nih Biden an duh lio ah Trump cu 38% an duh, Kum 2016 nak in kum 2020 ah cun Hispanic pawl Trump ka vote ti mi an tam deuh fawn\nBattleground an ti mi, Florida, Iowa, Michigan, Minnesota, Pennsylvania, le Wisconsin ah Trump nih 48% a hmuh lio ah Joe Biden nih 43% a hmuh ve\nSurvey nih a langter ning ah cun Trump nih Electoral College 309a a hmuh lio ah Joe Biden nih 299 a hmuh. Trump cu President caah thim tthan a si lai tiah alanger.\nRassmussen Poll a thar bik ah cun 51% Approval Rating Donald Trump a si. Credit- The Sunday Express Newspaper & The Democratic Institute survey & Rassmussen\nBe the first to comment on "Poll ah Trump nih Joe Biden a tei thluamah cang ko hi. Minak nih Trump an duh ning cu amak tak tak cang ko hi"


SALAI DOKHAR CU HUATNAK TELLO BAK IN A VUN TTHUAT KO CANG HIH – The Chinlung Post\nSALAI DOKHAR CU HUATNAK TELLO BAK IN A VUN TTHUAT KO CANG HIH\nAugust 8, 2020 admin Knowledge 0\nSalai Bawi Hlei Hu:MP ai cuh dingmi pakhat nih cun mah tein a strategy ngeih ding bak asi mi copy ding asi lo.Nai hrawng independent in MP cuh a timi Salai Dokhar a cawlcangnak tete kan hmuh. Ralttha ngai in Indiependant in cuh a tim caah ka upat ngai. Tha zong ka pek ngai fawn. Nain acawlcangnak tete zoh ah midang strategies pawl copy a tuah ngai ti ka hmuh. A bik in Salai Van Bawi Lian a strategy tampi copy a tuah.\nA ttha mi nawl cawn cu a poi lem lo nain, zoh a dawh lonak tete a tam caah ka tialmi asi. Pumpak huatnak a tel hrim lo. Pakhatnak. Salai Dokhar nih independent in i cuh dingah thawng theihternak a tuah hlanah Salai Van Bawi Lian cu media tampi nih interview an rak tuah cang. Cu i Van Bawi Lian nih a chim bikmi cu “MP ka tling ah cun kumkhat chungah MP ka cuhnak khuakip ka phan lai i mipi aw ka ngai lai ati.\nDokhar nih Van Bawi Lian a chim ning tein copy a tuah i a chim ve. Pahnihnak. Van Bawi Lian nih “teinak ka hmuh in mipi he neihniam tein i chawnh khawhnak dingah zung khan a dang tein ka ngei lai” ati. Cucu Dokhar nih a thawh ve i mipi he tawnnak caah khuakip ah zung ka ngai lai a hei ti ve. A ttha ngai nain idea dang a ngei hnga lo maw ti ka ruat.\nPathumnak. Van Bawi Lian nih pengtlang mino pawl he tawn bia ruahnak a tuah. Pengtlang mino pawl nih an sawm. Dokhar nih a thawh ve i pengtlang mino he tawn biaruah a sawm hna. Zanak tlang tbk mino pawl rak ka sawm u tiah a nawl hna. A ttha tthiam tthaim nain a copy a lang tuk caah zoh a dawh lo.\nA dang tampi a um rih nain chim tlak lo pawl an si caah ka chim ti lai lo. Nain Miphun le Ram ai ka awh cang lai tiin MP cuh ai timhmi minung pakhat nih cun Miphun le Ram caah pumpak strategy ttha tein ngeih a herh ko. A bik in Party minung lawng an silo, Independent minung hrimhrim nih cun strategy ngeih hi a herh bak mi a si. MP hi khuate lei tlangrian tuan i thawk phungin zei hman strategy ngeih lem loin mipi hmaiah vun chuah sawhsawh men hi cu thil tlam a tling deuh rua lo.\nCun, minung pakhat nih thil a tuah mi nawlcawn tuk phungphai in thil tuah peng ve zong hi MP a cuh tu ca zongah limhang a um lo ngai in ka ruah.Cun Salai Dokhar nih Salai Van Bawi Lian debate tuah pi dingah cohlannak a tuah. Hi kongah mi cheukhat nih comments nak ah “ziah debate cu an ngam lo maw” tbk a chim mi hna zong an um len. Salai Van Bawi Lian cu CNLD party aiawh in MP ai cuh ding minung a si.\nCNLD party caah independent pawl hi an ral asi lo. CNLD cu miphun aiawh an timh caah Chin miphun he a ralmi USDP le NLD pawl kha a bik in tei an duhmi cu asi. Cu caah Independent pawl he debate an tuah lai lo. Debate tlak ding zong in an ruat lem lai lo in ka zumh.A ruang cu CNLD party i a ral cu Dokhar asi lo. Kawl party USDP le NLD an si ti kan ni fiang hau.\nCun Salai Van Bawi Lian nih debate ding a sawmmi hna hi fiangte in a lanhter. USDP le NLD candidates pawl an si. Salai Dokhar zongnih a fiang ding asi. Salai Dokhar nih a mah min larnak men men ah Van Bawi Lian kha debate ding kan cohlang a ti asi in ka ruah. (Catialtu pumpak hmuhnak le ruahnak longte asi. Zei party member hmanh ka si lo.). Cattialtu: Bawi Hlei Hu.\nHIHI ZOH CIO TUAH UH PHUNHNIH IN UM DAWH ASI KO\nZAANGFAH TEIN HI CABIA HI KAWLCA IN LEH LO DINGIN KAN NAWL HNA


Kan Pale Nihhin An Kan Tlaupi Lengmang E! Ngaihchia Taktak A Si! – Chin 11 News\nKan Pale Nihhin An Kan Tlaupi Lengmang E! Ngaihchia Taktak A Si!\nZasang Cinzah- Chin Ramkulh nih “Luatnak Lungphun” an bunhmi hi zeibantuk in “luatnak” dah a si e? Khawika indah kan luat? A luat bak rih lomi, “luatnak lungphun” cu zeidah a sullam a si?